
PROOEMIUM. 



JMeque saltum utique facit natura, uec niirifica 
cjus interrumpitur series, sed inde a simplicissimis 
formis , quibus vegetationem incipit , usque ad 
perfectissimae structurae plantas gradatam mani- 
festat formationis evolutionenu Quae si pateret, 
profecto repertum esset, in quo vera rei herba- 
riae scientia posset inniti, et tum demum systema 
naturae conforme construendi nobis foret facultas. 
Utrum aliquando illuc pervenire possimus necne, 
non est quod hic disquiramus; illud certe mihi 
persuasum, solani eam viam, qua operam demus, 
ul illius evolutionis momenta persequentes totum 
vegetabilium organismum cognoscamus, veram esse 
ad naturam perscrutandam. Sunt quidem, qui 
vegetabilia cognovisse putent, cum innpmeram 
plantarum copiam collegissent , quarum nomina 



sciant; sedmultum interest inter rerumnomina scire 
et earum naturam novisse. Profundiorem rerum na- 
turae spectemus cognitionem ! Non solum plantas 
colligamus, neque earum, ut nomina tantum augean- 
tur, solas diversitates limitibus stricte circumscrip- 
tis constituamus , sed ut in naturam magis magis- 
que penetremus, cum internam tum externam 
structuram perscrutando earum affinitates exqui- 
ramus inprimis necesse est. Sic et ipse transitus 
et analogias plantarum praesertim cryptogamica- 
rum exquirere conatus suin, quem conatum, quan- 
tuluscunque sit, in his plagulis in lucem proferre, 
omittere nolui. 

INTRODUCTIO. 



JT ormationes , quas regno vegetabili adscribimus , ex 
eleraentis constant haud dubio iisdem, sed varia ratione 
inter se conjunctis, e qua mutua elementorum relatione 
innumerae formarum variptates oriuntur, quas distincte 
nomine specicrum generumque, ordinum et classium de— 
terminamus* Quotiescunque enim singulae elernento- 
rum portiones inter se mutantur aut, quod idem fere 
sibi vult, simulatque aliquod elementuminter reliqua prae- 
ponderat, alia nascitur formatio, ut jam Chemia docet, 
quae nostra aetate, ratione, qua elementa in corporibus 
decompositioni idoneis mixta sunt , reperta, naturae spe- 
culatoribus amplum reclusit campum, atque demonstra- 
vit , minimam mutationem mutuae elementorum relalio- 
nis omnino diversum producere corpus, quae res inpri- 
mis in regno naturae organico obvia. Eodem, quo ele- 
menta pro pprtione varie conjunguntur, diversae quoque 
proferuntur iormationes et prout illius proportionis fit 
paululatim mutatio, ita formarum diversitates nonnisi 
sensim et saepissime tum demum conspicuae sunt, cum 
eas ad altiorem evolutionem progressas animadvertimus. 

§• 2. 
Repente vero formae reperiimtur, quarum structura 
ab ini erioribus , a quibus series inceperat, prorsus ab- 
horreat, quamobrem accurate eas terminatas non deside- 
rare non possumus. Nam, ut omnes formas uno in con- 
spectu videamus , distinguendae sunt et separandae. 
Huicautem limitationi, ut ita dicam, geometricae, crebro 
formae obviae sunt, quae regionibus et terminis consti- 
tutis omnino accommodari non possint, quum indole et 
structura tam cum his quam illis formationibus, quas 
regionibus diversis circumscripsimus^ cohaereant. Quae 
formae terminatu difficiles et ipsae propriam seriem, quam 
accurate terminare non licet, oflerentes, transitus nominan- 
tur. Non inepte ^eos comparabis cum fossis, viis seu aliis 
terminalibus intervallis, quibus agri et prata cujusdam 
territorii limitantur. Cum vero systematis ordinem con- 
stituentes hujusmodi intervallis careamus^ plerumque nihil 
superest, nisi ut agros vel regiones stricte inter se cohae- 
rere sinamus, ita ut intervallum partim his partim iJlis 
finibus adscribatur; qualem metationem non raro publi- 
cae fluminum distributiones offerunt, quibus alterum dimi- 
dium fiuminis huic, alterum vero illi civitati tribuitur, ita 
ut transitus cum fluminibus proprie individuis , systema- 
tis divisiones autem cum publica finium terminatione 
conferri possint. 

§. 3. 

Natura in formando non ad simplicem lineam rectam 
progreditur, sed in diversas regiones progrediens cujusque 
regionis formas usque adeo perficit, quoad unusquisque 
formandi modus per se Jinitus est; tum vero in aliam 
regionem discedens, alia utitnr producendi ratione et 
novus ostenditur ordo rerum. Kx elementis iisdem, licet 
alia proportione conjunctis, nova nascitur series, quae 



praecedentis formas breviter iterat, tumque vero ad per- 
fectissimam , quam sua conditione producere possit, for- 
mationem progreditur. Sic continui cycli oriuntur, mul- 
tis a parlibus cohaerentes, quorum formae omnes aliae 
in alias transeunt. Congruunt quidem formae, a quibus 
cycK inter se cohaerentes initium ducunt, sed perfectio- , 
res jam nonnisi parallelis locis positas videmus, quam 
parallelam dispositionem in diversis seriebus seu cyclis 
analogiam vocamus. 

§. 4. 

Hi transitus atque analogiae et generaliter et specia- 
liter manifestantur. Singulis in cyclis cujusque naturae 
regni eodem modo apparent, quo in ipsis regtiis una con- 
sideratis, dummodo haec regna majores cyclos alium alios 
attingentes habeamus. Quodque enim regnum in forma- 
tionibus gradatim in alterum transit, itautnon raro hae- 
reamus, quomodo termini constituendi sint. Qua de cau- 
sa creberrime dubitamus praecipue, cum infimas forma- 
tones organicas distributuri sumus , utrum certa quaelibet 
formatio mineralibus, an vegetabilibus, an animalibus ad- 
numeranda sit. De Zoophytis tantum Infusoriisque et 
iniimis plantarum formis moneam, in quibus separandis 
ab ipso motus spontanei charactere^ solis animalibus 
proprio , in ambiguo relinquimur, cum et hoc vitae ani- 
malis indicium primordio imperfectum se ostendat, et 
nonnisi sensim ab oscillatione haud spontanea infimarum 
vegetabilium formationum ita se dirimat, ut m^nifestum 
se praebeat, quod infra brevi comparatione monstrabitur. 
(Confer. §. 24, de Oseillatoria limosa Ag.) 

C A P U T I. 



De plantarum Classibus, earumque 
tranisitu et analogia. 



§. 5. 

Jtegnum vegetabile secundum germinandi modiim bifa- 
riam dividitur, in plantas Cotyledoneas (Embryonatas $. 
Vasculares); et uicotyledoneas (Ccuulares)* Illae perspi- 
cuos flores organis utriusque sexus praeditos proferunt, 
inde a quibus ovarium post fructificationem se magis 

evolvit et vel in unicum seinen vel in fructum increscit 

• 

Hic fructus, tum semina intus continens , simulatque ma- 
turus est, ea emittit. Constant ista semina ex Albumine 
s. Perispermo et Embryo intus incluso, quod plantam 
futuram ante simulat. Simulatque vero in locum ido- 
neum pervenerint, in novam plantam se explicant (ger- 
minant) et nunc super terra vel uno foliolo acuto vel 
pluribus (plerumque duobus) folioHs, e perispermo for-- 
matis, instructa apparent. Duae igitur oriuntur Coty- 
ledonearum sectiones s. classes: Monocotylcdoneac et 
Dicotyledoneae. 

§. 6. 

Acotyledoneis , tertiam classem constituentibus, ad- 
numerantur plantae, quibus flores perspicui non sint, i. e. 
quae floribus, qui proprie dicuntur, aut omnino careant, 
aut imperfectos vel sola indicia eorum offerant, quare Lm- 
naeus hujuspartitionisplantas Cryptogamas nominavit, quas 
primae opposuit partitioni, cui nomen Phanerogamarum 



indidit. Fructus earuin nonnisi perfectus conspicue 
apparet, in seminibus autem non Kmbrya plantam fu- 
turam ante simulantia insunt , sed granula tantum massa 
hoinogena farcta. Haec granula vel ut simplices vesicu- 
lae (Sporae s. Sporulae sensu strictiore) apparent in 
Fungis , vel mucilagine circumdata, eoque impleta (Gon- 
gyh) m Algis, vel in vesicularum repletarum cumula- 
tione constant (Propagula) in Lichenibus, vel cellulas 
denique continent , plus minusve in verum contextum 
cellulosum sese conjungentes , qui contextus tunica adeo 
tenui circumdatus est, nt plerumque cellularum parietes 
conspicari liceat (Sporae sensu latiore — iri Muscis,He- 
paticis, Filicibus etc. 

Cum vero omnibus his sporis neque sit embryon 
futuram plantam praefigurans nec perispermum, quod 
in plantis piimae partitionis cotyledones format, cum 
cotyledonibus etiam germinare non possunt. Solae 
Filices videntur excipiendae, quae germinantes expan- 
sionem irondosam, cotyledoniformem, evolvunt, interdum 
ad medium in lobos planos divisam, e quorum sinu de- 
mum plantula egreditur. Simile quoddam jam in Fucis 
et genere Ricciae reperitur, quare hae plantae , ubi 
germinationem respicimus, ad. Monocotyledoneas acce- 
dere videntur. Quum autem flores perfectos non ferant, 
sporaeque earum embryon praefigurans non continentes 
vera semina non sint, in systemate distribuendo Aco- 
tyledoneis seu Cryptogamis eas adnumerare oportet. 
Oflerunt igitur , si modum germinandi respiciamus , 
Acotyledonearum transitum generalem in Cotyledoneas, 
specialem vero in Monocotyledoneas. Nonnisi indicia ger - 
minalionis per cotyledones ostendunt. Quum igitur fruc- 
tificatione ad inferioresAcotyledoneasrecedant, germina- 



tione autem Cotyledoneis appropinquent, medium tenent 
inter ambas illas vegetabilium partitiones ; et Filices qui- 
dem Cotyledoneis proximas esse, aliis quoque rationi- 
bus confirmatur, quoniam praesertim vasibus in earum 
structura primum obviis Acotyledoneas cum iis con- 
jungunt* 

§. 8. 

Infimum vegetationis locum obtinent Acotyledoneae, 
quarum aliae parasitantes in plantis aliis reperiuntur, 
aliae illic , ubi prima vegetationis vestigia apparent v. c. 
in specubus subterraneis et sub aqua, aliae autem ibi 
locorum, in quibus reliqua vegetatio sensim evanescit, 
nerape ubi nix perpetua occipit* Atque novam adeo 
vegetationem incipiunt vel in organismorum perfectio- 
rum partibus morbosis, quarum elementa mutata sunt» 
vel in organismis omnino emortuis , putrescentia in ele- 
menta se dissolventibus , e quibus pro portione aliter 
conjunctis novae formationes organicae exoriuntur. Huc 
pertinent, si non omnes, plurimi tamen Fungi. Inde se- 
quitur, ut in hac partitione plantae contineantnr, quibus 
u t nascantur, semine ejusdem speciei opus non est, 
cum ubique, dummodo ceteris cohditionibus adjuventur, 
ex elementorum conjunctione exoriri possint. 

5. 9. 

In Monocotyledoneis embryon se evolvens unum 
profert foliolum, et primum folium gemmale ex embryo 
a latere supra terram emittitur. Monocotyledoneae pe- 
culiaris sunt structurae* Truncus seu caulis earum ut 
plurimum jam enascens ejusdem crassitiei est, cujus in 
accrescendo; cortex laevis manet; folia (si Palmas ex- 
cipias) simplicia, iibris parallelis, longitudinalibus, indi- 
visis instructa (nervosa); flos non corolla, quam pro- 



prie dicunt, sed ejus loco calyce colorato praeditus, 
et in omnibus ejus partibus trias ostenditur. 

Praecipua vero Monocotyledonearum proprietas 111 
eo est, quod folia cum trunco concreta sunt, neque, 
sicuti in classe insequente, articulatione ab eo diremta. 
Foliorum nervi nil nisi vasa prolongata, quae in caule 
ascendunt et latus versus in folium producuntur, quare 
folia non ( ut in Dicotyledoneis ) organa separata , pro- 
pria, quasi peculiari vegetatione fruentia , sed expansio- 
nes tantum foliaceae ipsius trunci substantiae habenda. 
Vasa illa trunci non concentrice disposita, sed dispersa^ 
qua de causa lignum nunquam verum format annulum. 
Truncus autem Monocotyledonearum arborearum, v. c. 
Falmarum, structuram singularem fibroso-spongiosam, 
et cortex externus cicatrices copiosas frondis dejectae 
ostendit. Nonullae hujus familiae plantae v. c. Liliaceae 
e gemmis subterraneis persistentibus (bulbis) enascuntur, 
vel , sicuti Irideae , e gemmis in nodos confusis (tube- 
ribus.) 

§. 10. 

A Monocotyledoneis quoque quaedam formae disce- 
dunt, sicuti Filices ab Acotyledoneis , ita ut per eas 
Monocotyledoneae paululatim in Dicotyledoneas tran- 
seant. 

Sic jam Cycadeae (Cycaset Zamia) a Palmis mere 
monocotyledoneis discedunt corpore cotyledonari bifido, 
in quo embryon intrusum , quod et in Coniferis animad- 
vertitur. In Cycadibus germinantibus corpus cotyledo- 
nare in latus prolongatur et plures profert squamas, 
inter quas folia primordialia proveniunt. Coniferae cor- 
pus cotyledonare super terra omnino non ostendunt, 
sed statim cum pluribus foliolis primariis ex ea egre- 
diuntur, quare antehac, quamvis perperam, Polycoty- 

|*<l(MM*e kabitae sunt. Mediae sunt inter Monocotyle- 
<JkN*feft$ et Dicotyledoneas , et quum plurimae Cguram 
cytmdricam, ramos verticillatos , folia rigida, semilig- 
nosa, nervosa ostendant, Palmae temperatarum et irigi— 
darum regionum vocari possunt. Truncus earum strata 
concentrica quidem continet, sed nulla conditione an- 
nulos e vasibus spiralibus et scalaribus formatos, qua- 
les truncus verarum Dicotyledonearuin ; ubique vero 
cellulae porosae reperiuntur, quae in nonnuliis lignosis 
(v. c. in Tcuvo) *) vel convolutiones tenues spirales offe- 
runt et vasa spiralia repraesentant. Quamquam Coni- 
ferarum trunci ramosi sunt, plerumque tamen, sicuti 
eorum rami, facultate carent se per malleolos et taleas 
propagandi , quae ipsa arboribus dicotyledoneis non' 

deest. 

» 

§. il. 

Tyycotyledonearum perispermum jam in semine in 
duas partes divisum aut in germinatione saltem, nisi 
in terra remaneat, in duas cotyledones formatum appa- 
ret. A Monocotyledoneis imprimis his characteribus 
differunt: truncus vel caulis e terra egressus in longi- 
tudinem et latitudinem proportionaliter increscit ; inul- 
tarum v. c. omnium arborum et fruticum cortex sem- 
per laevis non est, sed ineunte aetate asper iit et rimo- 
sus; folia non raro multipartita seu varie dentata, plu- 
rimum petiolata et articulatione petioli a truhci substan- 
tia discretaf; crebro corolla iis est a calyce distincta 
et in omnibus floris parfibus plerumque numerus quin- 
que reperitur; vasa concentrice disposita in trunci sub- 
stantia ascendtmt et hac re in arboreis et iruticosis an- 



*) cfr. Nces v* Esenbcck Handb. d*r Bot. T. I p. 484, 



nulos ligni concentricos efficiunt: nullae harum planta- 
rum e bulbis nascuntur , licet quarundam radices tubera 
gerant, quae tamen ab iis Monocotyledonearuui abhor-7 
reant. 

Attamen Dicotyledoneae per infimas formas etiam 
ad Monocotyledoneas recedunt, perinde atque hae gra- 
datim procedunt ad illas. Intuentes enim Polygoneas 
et comparantes numerum (triadem ubique apparentem), 
externam structuram, petiolorum vaginas, perianthia, 
praecipue autem perispermum persistens cum embryo 
peripherico, vel ejus cotyledonibus evolutis transversa- 
liter trajectum, — ^videntissima hujus inferae familiae 
ad Monocotyledoneas appropinquatio nos latere non po- 
test, quamquam caulis plerumque herbdceus strata con- 
centrica e vasibus spiralibus formata continet et germi- 
natio conspicuas duas cotyledones profert. Similiter JLri- 
stolochiac in germinando duas quidem cotyledones evol- 
ventes , quae autem e . terra non egrediuntur , manifesto 
consensu cum Monocotyledoneis transitum aJterius clas- 
sis in alteram offerunt. 

$. 12. 

E quo formarum alius classis in aliam transitu facile 
intelligi potest, utriusque altioris classis iniimas formas 
infra perfectiores antecedentis descendere, a quibus vero 
exordiens utraque in formando usque eo proficit, quoad 
perfectissimae ejus formae perfectissimas antecedentis 
superenU Cum vero , ut supra ostendi , naturae regnum 
totum constet e cyclis inter se connexis, ut in quoque 
cyclo, ita in qualibet classe atque ordine, familia etc 
centrum radiosque statuere possumus. Formis, quae 
centrum occupant, character classi, ordini etc. termi- 
natus optime respondet; quae radios vero, ad reliquas 
classes (ordines etc:) discedentes his majis magisque ap- 

proximant et illi tandem classi, cnjus characterem magis 
induunt , adnumerantur. Sic. v. c. Najadibus quidem 
magna cum genere Charae affinitas, sed organis sexua- 
libus conspicue in iis disjunctis tamen in plantas coty~ 
ledoneas referuntur. 

Centrum se semper in duas certe series, inferiorem 
et superiorem dirimit, quarum altera ad antecedentem, 
altera autem ad insequentem classem propius accedit* 
IUa igitur distributio systematica naturae maxime respon- 
det , qua classi , quae perfectiores offert formas , in toto 
superior datur locus quam illi, quae ad eam perfectio- 
nem non procedit: Confirmat hoc inprimis organismo— 
rum historia evolutionis. Perfectiores enim cujuslibet 
classis in diversis aetatis momentis semper integram in- 
feriorum cyclorum evolutionem iterant, v. e» sporae 
Filicum Coniomycis (Enthophytis) analogae; prima ex- 
planatio frondosa autem cum Homallophyllis et He- 
paticarum inferioribus formis consentit; aetate tener- 
rima a quibusdam Lycopodiaceis non abhorrent, donec 
structuram perfectam adeptae formam Filicibiis pro- 
priam referunt, quae denuo inferiorem locum tenet in 
Pahnarum historia evolutionis, quarum cacumina a 
Filicum herbacearum frondibus aggregatis vix abhor- 
rent. 

§. 13. 

Attamen cave, concludas, istas cujusvis seriei per- 
fectissimas esse formas , quae illis seriei superioris ma- 
xime aflines yideantur. De ea peregrina affinitate nulla 
ratione perfectiorem conditionem argumentari licet. Haec 
fpsa affinitas multo magis imperfectioris conditionis ar- 
gumentum est; nam formae cujusque sectionis eo per- 
fectiores sunt, quo magis ab omnibus alienis distant, 
qtiod tum praecjpve patet, cum v. c. regnum animale 

cum regno vegetabili comparamus. Illae horum regno- 
rum formationes sine ulla dubitatione perfectissimae, 
quae plurimum mter se distent, dum contra infimum 
sui regni locum tenent, quae mutua affinitate inter se 
cohaereant; quod singulis etiam classibus, ordinibus etc. 
comparatis manifestatur; ita ut fortasse aptam imaginem 
tibi figurare possis, si tres fingas coUes vallibus disjunc- 
tos , sed gradatim altius positos , quorum cacumina clas- 
sium centra, ubi suas quaeque classis formas perfec- 
tissimas ostendit, dejectus autem radii a centro abeun- 
tes et ad alias classes accedentes, valles deinde tran- 
situs uniuscujusque classis in alteram. Quam imaginem 
in ordines quoque et familias extendere possis, si in 
ipsis collibus eandem fictionem iteraturus sis. 



C A P U T II. 



Comparatio Ordinum Acotyledonearum 
secundum transitus et analogias. 



§. 14. • 

I ostquam igitur tres plantarum classes breviter expo- 
sui, formarum illarum, quibus transitus uniuscujusque 
classis in alteram patefiunt, habita ratione, nunc con- 
silium cepi,de ordinibus primae classis paullo latius dis- 
serendi et monstrandi, quomodo iis collatis hi transi- 
tus revelentur; praetereaque operam dandi, ut analogias 
e diversis regionibus conquiram. 

Praesertim vero in plantas cryptogamicas curain im— 
pensurus sum , tum quia quasi rudimenta regni vegeta- 
bilis primae sunt respiciendae , tum quia nimis longus 
essem, si totum regnum secundum transitus atque ana- 
logias comparare conarer. Attamen ibi quoque eas in 
lucem trahere non omittam, ubi formae prim^i hujus 
classis formis utriusque posterioris classis respondent. 

Ipsa autem vegetationis momenta respicientibus pri- 
mum nobis Fungi Algaeque offeruntur, quorum differen- 
tia statim patebit. 



ORDO I. FUNGI. 

§. 15. 
Fungi, ut jam supra monui, tantum in organismis 
languescentibus et destructis oriuntur; quare praecipuus 
eorum character in nisu organismorum reproductivo po- 
nendus est. Ergo ad vegetationem reproductivam per- 
tinent et Hysterephyta sunt dicendi. Inlimae eorum for- 
mae (v.!g* Epiphyti) vix nisi plantarum partes in functio- 
nibus turbatae, quae antea vitae vegetabili subordinatae 
vegetationem liberam substantialem per se incipiunt. 
Perfectiores autem, praesertim e terra oriundae, sponte 
etiam possunt evolvi. Ab hac parte Fungi totum reg - 
num vegetabile limitant. Quemadmodum in regno ani- 
mali nova series ab Entozois incipit, ita in regno ve- 
getabili nova initium ducit series a Fungis; quod Infu- 
soria inter illa , id Mucedineae inter Fungos 5 quare om- 
nes stirpes in infusionibus sese ofterentes Fungi sunt 
minimeque Algae *). 

*) Attamen, Algas quoqae novam vegetationis seriem incipere , 
omnino probandum est, quum imperfectissimae earum formae parlim 
crvstallisationem ri altractionis tanlummodo effectam, partim molu 
vix quidem spontaneo Entozoa in mentem vocant. 

Recte quidem primo intuitu objici posse videtur, Li- 
chenes quoque aliis plantis insidentes occurrere. Hoc 
negari non potest; sed arbor, qua Lichenes enascuntur, 
aut omnino valida viget, aut plane exsiccata est atque 
exsucca, quali in arbore nunquam vero Fungi occur- 
mnt. Etsi diligentissime indagaveris non unquam Fun- 
gos Lichenesque iisdem in locis reperies, sed simulat- 
que lignum etc. e quo Lichenes exoriuntur, putrescit, 
illi quoque pereunt, tumque vero Fungi apparent. Qua 
de causa non raro earundem arborum truncos ramosque 
ab una parte vivos Lichenibus obtectos, ab altera vero 
emortuos Fungis invenimus obsessos. Ejusdem indo- 
lis, qua Lichenes, sunt etiam Algae, quae aliis quidem 
plantis, creberrime vero Algis ipsis insidentes occurrunt; 
insident nisi validis plantarum partibus, quae saepissi- 
rae, ut aliud quodvis corpus solidum, tantum locum 
praebent, cui adhaerescere possinft 

Fungi revera humiditatis proles, qua deficiente nun- 
quam progignuntur. Quamobrem humidis anni tempo- 
ribus (in nostris climatibus vere et autumno) copiosis- 
sirai oriuntur, et copiosiores quidem his annis, quibus 
pluvia frequentior est. Simulatque anni tempus siccum 
occipit et calidom, illa producta saepe ephemera eva- 
nesciint, qnare aestate solis in locis humidis atque um- 
brosis conspiciuntur. 

J. 16. 

Fungorum formationem ab infimo ad summum usque 
gradum perquirentes , totius fungi essentiam fructum 
esse reperimus. Quapropter organa essentialia fungorum 
ad fructificationem pertinent, ipsique partes repraesentant 
plantarum perfectiorum ad fructificationem maxime ne- 
cessarias. Sic in inlimo statu primario Sporidia e 
cellutift discretis tenuissimum pulverem proferentibus 

formata animadvertimus. Simplicissima illa vegetationis 
reproductivae forma, qua series Mycetoideum adscendit, 
cum polline insigniter consentit. Etenim infimarum for- 
marum sporidia revera sunt pollen in $tatu morboso v. c. 
Uredo Antherarum. Sporidia perfectiorum Fungorum 
itidem cellulae discretae sunt, quae non raro in aliis 
cellulis (ascis) includuntur. 

§. 17. 

Simulac primum nisus reproductivus ad perfectio- 
rem gradum progreditur , globuli , supra Sporidia dicti 
pedicellos ostendunt, qui paulatim longiores fiunt, donec 
abeunt in fila. Ista fila tenuia, elongata, vel simplicia 
vel ramosa; e cellulis contiguis composita Flocci vocan- 
tur. Eadem ratione perfectiorum plantarum cellulas in 
superficiem elongari q|3n pilos ecrescere videmus. Sic 
infimae* Mucedineae nil nisi plantarum pili sunt in statu 
morboso v. c. Phylleria. Perfectiores formae, quales 
Byssi, libere evolvuntur, et propter structurae analo- 
giam a cel. Neesio *) uilgae aereae nominantur. Per- 
fectissimae hujus sectionis (v. gr. uispergillus , Acro- 
sporium^ Stilbum etc.) pistillo plantarum altiorum re- 
spondent, quod contextum cellulosum praeterea Vero 
vasibus spiralibus trajectum includit; infimae autem 
(v. gr. Tharia, Rubigo) stigmati sessili similes. Su- 
periores formae etiam inferiores continent , indeque 
iterum in sequentibus occurrunt. Sic circa haec fila 
massam granulosam inexplicabiliter iis adhaerentem vi- 
demus, e qua Mucedineae ad evolutionem perfectiorem 
adscendunt. 



*) Neet v> Esenbek System der Pilze etc. p. 39. 

§.18. 

Nisu hoc reproductivo in altiorem gradum evecto, 
Uterus, funrgus clausus, intus expansus, semina (sporidia) 
colligens, variis modis rumpens, progignitur. Jam ute- 
rus sporidia distincte entospora, floccis intermixta in- 
cludit. Infimae (v. gr. Polysticta) sunt cellulae plan- 
tarum in statu morboso , seu cellulae plantarum conver- 
sione quadam elementorum concretae, ut in Perisporio, 
seu confusae, ut in Xylomate. Manifeste etiam uterus 
fructuum et capsularum formam in perfectioribus plantis 
sese offerentem praefigurat. 

§. 19. 

INisus idem reproductivus poiro receptaculum aper- 
tum, sporidiis immersis^ seu Hymenium profert, quod 
totum e cellulis partim solutis, piartim elongatis conti- 
guis concretum. Sporidia saepius propriis cellulis (ascis) 
involvuntur. Quod perfectiorum quidem formarum hy- 
menium cetera organa jam descripta continens^ recep- 
taculum plantarum superiorum simul cum flore fructu- 
que repraesentat , infimaeque ejus formationes vera sunt 
semina statu morboso (v. c. Scherotii species). *) 

§. 20. 

Sporidia nuda, e quibus Epiphyti constant, in orga- 
nismis vivis sed languescentibus vel ad summum recen- 
ter emortuis progignuntur; Flocci, qui Mucedineas for- 
mant, ex %>rganismis putrescentibus (fervescentibus) exo- 
riuntur; Uterus, Xylarios formans, in organismis putre- 
factis , saepe etiam in exsiccantibus*et indurantibus pro- 
fertur; Hymenium tandem Geogeniis proprium e terra 
ipsaque humo exsurgit. Quum verp harum f ormationum 

*) confer. Fries Syslema mycologicunt : in introduct. 

posterior praecedente semper perfectior sit, sequitur hinc, 
Fungos eo perfectiores progigni, quo magis organismus 
dissolutus, aut quod huc idem, Fungos eo imperfectiores 
esse, quo propius ad sporidia seu Epiphyta (parasitan- 
tes) accedant, tanto perfectiores autem, quanto magis 
ab istis recedant; quare perfectissimi , qui ipsa humo 
enascuntur (Geogenii). 

Quo magis organisma dissolvuntur, quo liberiora 
fiunt eorum elementa, et quanto minus haec ipsa ele- 
menta a libero connexu prohibentur, eo concinniores 
sunt formae, quae e conjunctione eorum oriuntur. 

Quod autem supra de gradata perfectiore formatione 
Fungorum diximus, non solum de sectionibus generali- 
ter inter se comparatis, sed de singulis quoque formis 
cujuslibet sectionis inter se collatis dici potest. SicCo- 
niomycetes (Nees 1. cit. Tab. I.) et Hyphomycetes cpi- 
phytos (1. c. Tab. V.) semper organismis languentibus 
enatos; Gasteromycetes imperfectiores (NeesJ. c. T. VIII. 
Fig. 98.) organismis putrescentibus exortos ; Hymenomy- 
cetes infimos (JSclerotiaceas Nees 1. c. Tab. XIV.) e pai>- 
tibus j)lantarum vivis, summos vero ex ipsa humo pro- 
genitos*conspicimus. Epiphyta perlustrantes animadver- 
timus praeterea, infima in partibus plantarum perfectio- 
rum nobilioribus nasci, superiora in plantis imperfectio- 
ris structurae tantum seu emoituis oiFerri.) 

§. 21. 
Hanc comparationem relinquens, aliquot ftngos juxta 
ceterorum Acotyledonearum ordinum formas, disponam, 
e qua dispositione liquebit, formas, qno modo sint per- 
fectiores, quanto maj[is ab Epiphytis recedant propiusque 
ad Geogenios accedant — eo quoque perfectiores sese 
ostendere, quanto majorem praebeant cum plantis su- 
periorum ordinum analogiam. 



17 
Fungi Algis analogi: 

• 

Epiphytae Linkiae et Palmellae species 

(Nees, Syst. der Piize. T. I.) (Lyngbye, Tentamen Hydro- 

phytologiae danicae. Tab. 
67 et 69,) 

Gymnosporangium Nostoc 

(1. c. T. II. Fig. 23.) (Lyrigk. J. c. T. 68.) 

Geotrichum Diatoma 

(1. c. T. 111. F. 43.) (1. c. T. 62.) 

uicremonium Vaucheria 

(ibid. F. 39.) (1. c. T. 20—23.) 

Byssus Oscillatoria 

(1. c. T. V. F. LXXIII.) (1. c. T. 26. 27.) 

Dematium Scytonema 

(ibid. F. 73, a.) (1. c. T. 28.) 

Alternaria Nodularia 

(ibid. F. 68.) (1. c. T. 29.) 

Rhizomorpha Chordaria 

(Acharius, Synopsis Liche- (1. c. T. 13. 14.) 

num, p. 288.) 

Plurimas vero et apertissimas ahalogias variae Conferva- 
rum (u4uct.) species praebent. 

Fungi Lichenibus analogi: 

Coniosporium Lepraria 

(Nees. 1. c. T. II. F. 22.) (Acharius , Lichenographia 

universalis, Tab. XIV.) 

Tubercularia Baeomyces 

(l. c. T. 11. F. 33, b.) (1. c. Tab. XII.) 

Stilbum Calicium 

(Sturm, Deutschl. Flora. III. (Sprengel, Anl. zur Kenntn. 
Abth. I. B. T. 59, 60.) der G. 2te Aufl. B. II. Abth. I. 

Tab. 3 Fig. 44.) 

2 

Sphaeriae species Verrucaria 

•(Nees 1. c. T. XL. Fig. 310. (Sprengel, 1. c. F. 59). 
B. 311, 312., a.) 

Hysterium Graphis. 

(Nees 1. c. T. XXXIX. Fig. (Nees 1. c. F. 303, b.) 
301. 303, a.) 

Hysterium Opegrapha 

ibid. F. 302.) (Achar. Lichenogr. T. III.) 

Peziza .....*.. Lecanorae species 

(1. c. T. XXXVII. F.268. 269.) (Sturm, Flor. III. Abth. I. B. 

Lichenes sub nomine Psorae 
pezizoidis et Verrucariae 
tartareae Hoffm. depicti.) 

Clavaria • CeHomyces specierum formae 

(1. c. Tab. XVI.) cornutae (conf. Ach. Synops. 

Lich. a pag. 248 *d 279 u$- 
que.) 

Tremella Collema 

(l. c. T. XV. F. 142. (Ach. Synops. p. 308.) 

Fungi singulis plantarum partibus analogi; 

a. Hepatic arum: 

Cyathus et Sphaerobolus . . . scyphis in fronde, Marchan- 
(Nees 1. c. T. XIII. F. 133 tiarum (Mirbel, Elemens de 
et T. XI. F. 122, b.) Physiologie veg&ale et de 

Botanique. T. 63. F. C et L.) 
etAnthocerotis (Sxuim, Fl. 
II. Ahth. I. B. Anth. laevis.) 
Sphaeria Porania et organis masculis scutiformibus 

Sph. §ambuciy perpendicula- Marchantiae polymorphae 
riter sectae (1. c: Tab. XLI. Mirbel, 1. c. T. 63. Fig. B.) 
F. 313. c. etF. 311, c.) 
.Agaricus coccineus et u4g. organis femineis ejusdem (Mirb. 
alneus (l. c. T. XX. F. 170. 1. c . T. 63. Fis. C et E.) 
j3 et T. XXII. F. 181, a. 

b. Muscorum: 

Craterium capsulis muscorum, praesertim 

(Sturm, Flor. III. Abth. I. B. e Gpnnostami et Sphagni 

Tab. 9, 10, 11. — Nees 1. c. genere.' 

Tab. X. F. 120. — Sprengel, (Nees et Hornschuch, Bryo- 

Anl. zurKenntn. der Gew. logiagermanica.Parsl.Tab. 

Bd. II. Tab. l.Fig. 14 et. 15.) 1, 10 et 11.) *). 



ORDO n. ALGAE. 

{. 22. 

Algae sine humo enasci possunt. Probat etiam 
Geologia , eas ad vegetationem terrae primitivam perti- 
nere. Partes vix jam discretae , quare tota planta a 
Linnaeo Radioc dicitur. Sunt quasi to&us regni vege- 
tabitis radices, atque omnes ceterae plantarum formae 
ex iis ascendunt. Florae primogenitae indeque Proto- 
phyta sunt. Hoc sensu autem non solum Algae, quas 
proprie dicunt, huic ordini adnumerandae sunt, sed no- 
tio dilatetur distinguendo Protophyta in aquatica (Algas) 
et aerea (Lichenes). Duo hi ordines ad eandem seriem 
pertinent; saep.e enim differentia eorum e solo effectu 



*) Insignem hic praetermittere non possum analogiam, quae apud 
formas perfectiorum plantarum invenitur, scilicet in Aphyteja Hyd- 
nora Lin. e familia Cerearum (Spreng.) Planta ista singularis, quam 
summus Linnaeus Monadelphiae Triandriae adjunxit, omnino habitum 
gerit cujusdam Sclerodermae speciei. Parasitica est planla, cujus 
e radice directe germen globosum calyce infundibuliformi , carnoqp 
petalisque tribus parvulis coronatum, stylo crasso et stigmate trigono 
terminatum, his omnibus simul cum staminibus calyce totis fere ob- 
tectis, enascitur, ita ut insigniter figuram Gasteromycetis cujusdam re- 
ferat. CGonfer. tfees. h c. ic. tit. et Tab. XI. P. 1230 

2* 

pendet, quem elementum (aqua s. aer) iis tributum in for- 
mationem exercet. (Juod supra dixi, nonnuJlos fungos 
e filis confervoideis oriri, non sensu stricto sed symbo- 
lice tantum dictum ; illa enim fila nullo modo verae con- 
feryae, sed confervis analoga sunt. Etsi Algae in fun- 
gos transformantur, quod raro tamen occurrit, metha- 
morphosis illa, sicuti apud reliqua corpora , vegetabilia 
elementis post organismum dissolutum nova ratione 
conjunctis efficitur. 

§. 23. 

Eadem ratione , qua Fungi novam plantarum seriem 
incipiunt et cum Entozois conferri, vel, ut graeco verbo 
utar, TrctpccXXijXfftcSxi possunt, de Algis quoque ostendi 
potest, eas a centro alio initium novae seriei facere, 
cum iniimae earum formae (v. c. Homalogonatq,) for- 
matione crystallinaque sua textura ab una parte Minera- 
- libus , motu veA imperfecto, quem prae se ferunt, ab 
altera parte Infusoriis et Polypis appropinquent , dum 
aliae harum inferiorum formarum [Tremelloidata) eas 
cum Fungis uterinis conjungunt, qua conjunctione et 
Fungorum series quodammodo cum utroque horum natu- 
rae regnorum indirecte cohaeret. 

Ouibus e formationibus haec exempla notatu digna 
prolaturus sum. Generis Diatomatis species fila articu- 
]ata monstrant, plaua, simplicia, crystalliformia , imrae- 
diate copulata , tandem articulis solutis angulo alternatim 
cohaerentibus. Ad regnum inorganicum fabrica crystal- 
ltformi accedunt, sed inde differunt vi ea, sese copu- 
landi. A regno animali recedunt, siquidem omni spon- 
tan^ea sese movendi facultate plane destituuntur. Ad 
regnum igitur vegetabile potissimum pertinere videntur 
et cum Zygnematibus quidem ita consentiunt, ut sese 
aliquatenus copulent, non tamen mediate, per tubulos 



21 

transversales, sed immediate per totas duorum articulo- 
rum longitudines, quae sub copulatione arcte"agglutinan- 
tur; fila autem, ubi per aliquod temporis spatium ita 
immediate oenjuncta fuerint, in geniculis tandem dissol- 
vuntur et angulis alternis invicem modo leviter cohae- 
rent, in quo statu ut plurimum. observantur. Sic natura, 
magna rerum mater, in operibus suis inexhausta. — 
Quam crystallinam conditionem Aigae inferioris forma- 
tionis non solum manifestant in totis filis conserendis, 
quae , ubi sub lente observantur, ut plurimum perlucidis 
tabellis quadratis similia, saepius pulcherrime et insig- 
niter sunt picta; sed nonnullarum vel singula fila cry- 
stallinam compagem ostendunt. In Diatomate Swarzii 
Ag. fila cultello sub lente diffracta vel modo leviter 
tacta, in geniculis suis a se invicem subito dissiliunt 
et articuli singuli dissoluti formam ocyus induunt trian- 
gularem, apicibus obtusis *}* . 

§. 24. 

Quibus igitur formationibus Algae inter regnum mi- 
nerale et vegetabile medium esse videntur. Ad formas, 
quae singularem hanc plantarum sectionem cum regno 
animali conjungunt, praesertim e Soleniatis plures species 
Oscillatoriarum pertinent e. gr. Oscillatoria limosa u&g. 
quae, si chartae sub aqua imponitur, celere incremen- 
tum capit et fila pollicaria et ultra per unam noctem 
emittere potest; haec fila sub lente mirum in modum 
oscillant vel sese motitant, idque in omnes partes et 
directiones, vix autem singula solitarie, sed una vice 
duo vel plura invicem hanc oscillandi vim exserunt. 
Ob hanc facultatem alii ea erant opinione, Osoillato- 



•*) Gonfer. Lyngbyr, Tentamen Hydrophytologiae Danicae. p. 178. 
Tab. 61. P. l^ sqq. — 

rias ad regnum animale pertinere, quinetiam de capite 
earum et cauda locuti sunt; alii, qui fila nonnulla vide- 
rant in globulos levissime cohaerentes abire, eaque e 
strato libera motu reptante curvo et lentissimo in aqua 
sese producere,* crediderunt, ea in aliis .vitae tem- 
poribus esse vegetabilia, in aliis animalia. De his 
formi* valde problematicis difficile quidem est ullum 
ferre sufiragium. Motiunculae istae certe sttb lente valde 
augente conspici possunt haud rarae; sed inde nil certi 
concludere licet, siquidem motus aeque mirandi et in- 
explicabiles in plantis quibusdam phanerogamis, v. c. 
Hedysaro gyrante animadvertuntur. Sunt denique qui 
credant, hanc oscillationem luci, quae in fila vim 
suam exserit, attribui posse, aiit nonnullas filorum oscil- 
lationes motitationibus aquae, a levissima pbservatoris 
respiratione ortis, adscribi debere *). Quod si locum 
habeat, in aliis teneris Algarum filis , quum eadem con- 
ditione lenti exponantur, similes motus animadvertamus, 
necesse sit; attamen nemo adhuc tales conspicatus est. 
Pkim* igitur, ut ita dicam, rudimenta vitae animalis, 
spofttaneo motu sese expromentis habendae sunt, et sic 
inbis formationibus regnum vegetabile in regnum ani- 
male iransire liquet. 
» .• 

Formationem jam magis dubiam praebet nobis Al- 
cyonidium diaphanum Lamour. **) ,quod in statu re- 
centi constat e massa gelatinosa, elongata, ramosa, oli- 
vacea, intus cellulosa, capsulas; solitarias granuliferas in- 
cludente; exsiccatum vero in massam coiiaceam, duram 
subfragilem convertitur. An haec species ad regnum 
vegetabile pertineat, non certo coustat. Suspicatur El- 



*) Confer. Lyngbye U c. p . 87. 
**) Confer. lyngbye 1. c. p. 202. 

lisius *)j eam nil aliud esse quam ovarium animalis 
cujusdam testacei. Cel. Lamourouxius, qui primum hanc 
speciem inter plantas posuit **) , cum deinde in figuram 
Zoologiae Danicae p. 4, Tab. 147. Fig. 1 — 4 incidisset, 
sententiam mutavit et plantam venditatam inter animalia 
retuJit ***). Sic regnum animale interdum in vegetabile 
ita transire videtur, ut terminos utriusque verissimos 
constituere difficillimum sit. 

§. 25. 

Fungis uterinis Algae per Tremelioidata inprimis 
autem per Linkias et genus JSostoc affines sunt. Species 
utriusque generis constant e massis gelatinosis, diffor- 
mibns vel globosis, filis simplicibus (in hoc curvatis, 
moniliformibus , in iilis acuminatis, articulatis vel sub- 
continuis) farctis, quae fila sporidia includunt. 

Inter Algas filis articulatis formatas et Mucedineas 
ceteroquin illis simillimas praesertim hoc interest, quod 
sporidia in Mucedineis superficiei tantum floccorum ad- 
haerere videntur, in Algis filiformibus autem in ipsa 
progignuntur substantia, quare sicuti tubuli massa gra- 
nulosa farcti apparent. Attamen permultis in Algis 
manifeste formatio Mucedinearum iteratur, proxime- 
*que externa structura ad eas accedunt Ectocarpi spe- 
cies, quae constant e filis articulatis, membranaceis , 
ramosissimis, sporidia ad latera ramulorum sparsos feren- 
tibus f) ; ista autem sporidia non nuda sicuti in Muce- 



*) EUis, Essai sur fhistoire naturelle des corallines et d'autret 
productions marines etc. tradoit de fanglois. p. 102. 

**) Lamouroux, Essai sur les genres de la famille des Thalassio- 
phytes non articules. p. 71. 

***) Lamouroux, Histoire des Potypiers coralligenes flexibles, vul- 
gairemcnt nommes Zoophyte . 

t) Confer. lyngbye 1. c. Tab. 42—44. 

dineis, sed in utriculis capsulaeformibus seu vesiculis 
inclusa. 

$. 26. 

Analogias Algarum cum reliquis classibus perqui- 
rentes , in filis articulatis cellulas elongatas pilosque per- 
fectiorum plantarum praefiguratas conspicamur. Filorum 
articuli ipsi utriculi matricales fiunt, nisi hi separatim 
sese offerunt, tumque massa granulata sporidiorum om- 
nino repleti. Quibusdam in Zygnematibus v. c. deci- 
mino et quimno u&g. utriculi matricales ramorum junio- 
rum sporidia in spiris disposita continent, quae spirae, 
ubi sub lente a latere cernuntur, in Zygnemate deci- 
mino speciem Kterae X, in Zygnemate quinino speciem 
literae V pluries repetitae offerunt. Dispositione spi- 
rali primum vasa spiralia in perfectioribus plantis prae- 
ponderantia indicantur. In Hydrodictyo quinque vel sex 
articuli finibus sese jungunt, qua conjunctione regula- 
res formant aut pentagonas aut hexagonas figuras, quae 
in retis specie annexae contextum cellularem plantarnm 
superioris formationis praefigurant. Hydrodictyon utri- 
culatum Roth. Algae viviparae singulare praebet exem- 
plum; nam in quovis reticuli articulo Embryon matri 
simile est invaginatum. Haec Embrya , matre quidern 
multoties minora, at eidem alias omnimodo similliraa, 
filisque reticulatim connexis instructa, ex* articulis ae- 
tatesenili solutis, tanquam ex matricibus, egressa in 
matris volumen paullatim excrescunt. 

Apud Bangiae, Vaucheriae, Scytosiphonis etc. spe- 
cies fila non amplius apparent articulata, sed in continua 
commutantur. Inde formatio paulatim ad superiorem 
gradum progreditur et generali habitu Lichenum con- 
formationi jam approximata agnoscitur. In Fhycoidatis 
crebro fructus conspiciuntur capsulaeformes, non raro 

forma apotheciis Lichennm appropinquantes , inter fila 
arliculata Confervis similia granula ferentes, fusciore 
infecta colore raembranaque pellucida cincta. Nonnulla 
Phycoidata e placenta disciformi proveniunt v. c. Fu- 
cus loreus Lin. (Himanthalia lorea Lyngb.) *) et alia. 
Qnae placentae cum cotyledonibus comparari possunt, 
ila u t Algae perfectioris structurae, quod ad germina-* 
tionem attinet, jam analogiam cum plantis superioribus 
( Cotyledoneis ) offerant. Manifestissiine ia algis conti- 
nuis apparet analogia hujus familiae cum Lichenibus, 
quae vero et in ceteris agnosci potest, cum tota frons 
sporis repleta sit. 

Nec vero muscorum praefigurationes desunt inter 
Algas. Qui v. c. Bryopsin Lyngbyei Flor. dan. **) in- 
tuitus fuerit, certe statim magnam cum musci habitu 
similitudinem cognoscet. Quin inter infiinas plantas 
Moriocotyledoneas familiae Na/adum Spreng. formam 
quandam fucis analogam reperimus in memorabili plintr>, 
quae a Celeberrimo de Martio ***) ad amazonicum flu- 
vium Brasiliae inverita, ab eoque propter ejus forraam 
Lacis fucoides norainala est. Quam plantam , si flori- 
bus destitutara repereris, certe dubius sis, ntruin plah- 
tis phanerogarais an potius Algis adscribas. 

ORDO III. LICHENES. 

§. 27. 
Lichenes sectionem Acotyledonearura constituunt, 
quae medium es»se videtur inter Fungos et Algas, prae- 
tereaque formis perfectioribus cum Homallophyllis co- 

*) hynghye 1. C. Tab, 8. 
') hyngbye 1. c. Tab. 19. 

Martius, nova genera et «pecies plantarum brasiliensiam. 
Toin. I. Tab. 2. 

haeret. In illa enim manifestos conspicere Kcet radios 
in tliversas regiones divergentes , qua % re cy<5lus ejus 
plures alios tangit. Lichenes, ut jam supra indigitavi, 
verae algae aereae sunt ; non raro enim et externa 
et interna structura tam insigniter illas aequant, ut tum 
nonnisi loco natali, vegetatione in aere et duriore sub- 
.stantia ab illis differre videantur. 

Ad nisum productivum pertinent, itidemque Proto- 
phyta sunt ; quamvis enim plures inter eos, sicuti Fungi, 
et aliis in organismis proveniant, tamen solis in vali- 
dis vigentibusque eorum partibus progignuntur, et tum 
parasitantes sunt plantae, analogae plantis parasiticis 
serierum perfectiorum. Non ullum, ut jam supra monui, 
lichenem in languentibus vel putrescentibus organismis 
nascentem conspicies ; sin autem in organismis emor- 
tuis proveniant, hi exsucci sunt et exsiccati. Multi terrae 
ipsius progeniti, sed huc quoque non humo, qua Fungi, 
ut nascantur indigent, sed in aridissima arena crescere 
et nudissimis saxis et rupibus insidere possunt, ita ut 
merito verae plantae aereae nominentur. illi quoque, 
quos supra parasiticos nominavi, minime tamen plantae 
ejusmodi parasitantes, quales perfectioribus in plantis 
inveniuntur; non tanquam illae radicibus substantiae 
vegetabilium se infigunf , ut succos nutritios ex iis tra- 
hant, sed tantummodo iis perinde ac terra saxisque ut 
adhaerere possint utuntur. Qua de causa creberrime 
eaedem Lichenum species et in plantis vivis, et in 
ligno exsiccato, imo etiam in saxis obviae sunt et ubi- 
que eodem vigore increscunt, si ad incrementum cetero- 
quin aequis fruuntur conditionibus. 

§. 28. 

, Lichenum infimae formationes inferiorem veJ aeque 
inferum locum tenent ut Fungi, cum imperfectiores 

solis e granulis pulverulentis (Propagulis) sine aliis con- 
spicuis fructificationis receptaculis constent, aut filis co- 
haereant arachnoideis v. gr. Pulveraria Flbrhe *), quae 
conditio repente FungOrum formas primum ut sporidia 
apparentes in mentem vocat. His granulis mox autem 
substramen (Thallus) fit, quod primario (v. c. in Le- 
praria Florke **) crusta membranacea, in qua aut dis- 
persa evolvuntur et absque ordine, aut acervatim in pla- 
nitiis paululum editioribus , ubi nomine Sorediorum di- 
cuntur. Inde ab hoc evolutionis gradu supra Fungos^ 
ascendunt, crusta sensim in thallum foliaceum se ex- 
pandente, qui tum propagula partimintus, partim pro- 
priis receptaculis (jipotheciis) inclusa continet. 

§• 29. 

Plerumqne thallus et apothecia sicut Fuci, ubifruc- 
tus immissura sunt, duplicem habent stratum: internum 
inanem, floccosum, tubulosum, et externum fibrosum 
8. vesiculosum, inter et intra quos propagula evolvun- 
tur, quae.ut plurimum singuli nudi sunt globuli. Apo- 
thecia stratu thalli primum superficiali dein evanescente 
induta, qua structura volvam Fungis lamellatis propriam 
in mentem vocant, haec propagula modo ut cellulas 
tenues concatenatas , (v. c. apud Verrucariam)\ modo 
ut granula subopaca, in modum^ Fucorum, membrana 
hyalina circumvoluta (v. c. Porina); modo ut globulos 
opacos geminatos, sicuti quidam Con^omyci (v. c. Solo- 
rina} *#*) continent. Neque raro autem propagula pro- 
priis tubulis inclusa sunt et in Verrucariis Pyrenulis- 
que asciorum commonefaciunt Fungorum sporidia in- 



*) Confer. Florke , in Berliner Magaain, I. Jahrg. 1807. 

**) Cfr. Ftarle 1, c. 

***) Sprengel, Anleit. Bd, II. Abth. I. Tab. 3. 

volventium. Sic varia ratione transitus Lichenum et 
Fungoruin seriei aperinntur, 

Vero etiam evidentissima analogia inter ambas series 
multis formis raaniiestatur , et Lichenum nonnuJla sunt 
genera, quae Myelomycis, Gasteromycis etc. adnumeran- 
da essent, si thallnm non haberent, Sic v. c. Calicium 
Gastroraycus esset, si (thallum vernicosum gignentem 
propagula et hoc modo se propagantem non haberet- 
Opegrapha et Graphis omnino deinceps cum Hysterio 
cohaererent, si thallus crustaceus iis non esset, et mul- 
ta alia hujusmodi reperiuntur exempla. Attamen, quod 
hic dixi, solam respicit externam figuram; sin vero rao- 
dum evolutionis et vitae tempus inquiramus, liquebit, 
Lichenes niliilo minus cyclura ab illo Fungorum vehe— 
menter discrepantem constituere eosque seriem pro— 
priam evidenter ab illis divergentem esse habendos. 
Sed Algis quoque multae Lichenum formae analogas sese 
praebent , plurimae jam ratione , qua propagula in tota 
substantia dispersa sunt, multae autem toto habitu. in- 
tuentibus v. c. genera Alecioriae et Usneqe evidens nobis 
oflertur externae formae cum multis Confervis analogia. 
Hae enim (Usneae) thalli geniculationibus vel articu- 
latim divisae esse videntur. Genus Ramalinae pluresque 
species Borrerae prorsus habitum gerunt Phycoidatorum, 
quae et substantia crebro coriacea oum i&tis conve- 
niunt. 



ORDO iy. HOMALLOPHTLLAE. 

§. 30. 

Homallophyllae transitum offerunt Lichenum in He- 
palicas. Oslendunt, u* illi, frondem adpressum propa- 
gulis iminersis seu his obtectum, sed frons earum mem- 
branaceae, conspicuae cellulosae est structurae, quali 

Lichenes omnino carent, viridisque coloris. Praeterea 
earura frons propria receptacula capsulaeformia (Spo- 
ran<*ia) profert, quae seminula (sporas) continent. 
Ouae frondis capsulae structura cellulosa et colore vi- 
ridi confirmant, eas perfectiorum formationum seriem 
constitnere et ad Hepaticas accedere. Quum vero istae 
capsulae non in valvas regulares divisae sint, sed irre- 
gulariter dehiscant, inferiorem quam illae tenent locum. 

§. 31. 

Incipientes ab infimo genere, scilicet a Riccia, 
conspicuam frondis invenimus cum thallo plano cujusli- 
bet Lecanorae similitudinem, contra vero capsulas frondi 
extra insidentes apotheciis inferarum Lichenum iorma- 
rum similes. Columella vero pistilliformi in capsulis ob- 
via his similitudo est vel cum florum germine perfec- 
tiorum plantarum *). Inter superiores Homallophyllarum 
formas est genus Sphaerocarpi. Receptacula piriformia, 
aperta, sessilia in angusto frondis spatio acervata, at- 
tamen inter se libera, singula nonnisi unum continent 
seminale globuJum. Qui capsularum acervuli soris ju- 
nioribus Filicum analogi sunt **). 



ORDO V. HEPATICAE. 

$. 32. 

Ab HomallophyUis ad perf ectiorem organisationem se 
evolvunt Hepaticae. Propagula vero non amplius dispersa 
sunt et frondi immersa, sed vel acervatim in superficie vel 
in propriis pediceliis supra frondis substantiam ascendunt 

*) Cfr. Sprengel, 1. c. Tab 4. Fig 63 et 64. — Weber et Mohr 
Botan. Taschenbuch auf das Jabr 1807. Tab. XII. Fig. 10 et 11. 
*) Cfr. Sprengel 1. c. Tab. 4. Fig. 63, 64 et 85. 

vel utriculis apertis inclusa ei insident. Ab hac igitur 
fronde raembranacea , explanata, laciniata Hepaticarum 
conformatio ad caules foliis distichis evolvitur, qui jam 
caulibus foliisque nonnullorum Muscorum (v. c. Schi- 
stostegae, Fissidentis , Necherae etc.) persimiles , quo- 
dammodo frondes pinnatifidas Filicum et ipsa folia pin- 
nata perfectiorum plantarum praefigurant. Quin Mniop- 
sis scaturiginum, planta nova Najadum Spreng. familiae 
adnumeranda, quam Clar. de Martius in Brasilia invenit*), 
omnino habitum gerit cujusdam Jungermanniae; rami a 
tergo vel stipulis amphigastria simulantibus sunt obsessi. 
Ovaria globosa cum solo stamine insunt in utriculo 
membranaceo , sicuti ea Jungermanniarum , et post flores 
evanitos capsulae in pedicellis ascendunt, quo ascensu 
utriculus rumpitur, et ut vaginula ad basin remanet. 
Capsula polysperma, dissepimento instructa, in duas 
valvulas dehiscit, quarum altera, pedicello connata, per- 
sistit, altera vero decidit. Multos hujusmodi transitus 
et -analogias, quorum revelatio systema naturale con- 
stituris permagni esset momenti, nos adhuc latere, non 
est, quod dubitemus. — Etiam Lacidis fucoidis Mart. 
supra memorati flores e vaginulis proveniunt, quae in axil- 
lis ramorum caulis frondis instar divisi, sive foliorum 
nervorum angulis oriuntur , qua re ista et Hepaticis ana- 
loga, Lacisqiie fforens etiam propter viridem colorem 
cum Jungermannia frondosa comparari potest ; sunt autem 
ei flores tetrandri et capsula polysperma, bivalvis, stylis, 
qui in Mniopsi decidui, persistentibus. 

§. 33. 

Hepaticae longius ab Homallophyllis recedunt cap- 
sula valvis dehiscente, in perfectioribus pedicellata et 

*) Martius, 1. c. Tab. I. 

seminula (sporas) pedicellis fasciaeformibus , spiraliter 
contortis (Elateribus) affixa continente, ac veris foliis, 
in quae frons transformatur ; jjua capsula, in perfectiori- 
bus jam caduca calyptra praedita, proxime ad Muscos ac- 
cedunt, dum fronde explanata infimariim formarum et pro- 
pagulorum acervulis in ea obviis ad thallum et soredia 
Lichenum regrediuntur. Longius autem recedunt, et ubi 
propagulorum acervulos cyathis s. scyphulis membrana- 
ceis , dentatis inclusos , in superficie Marchantiarum in- 
sidentes , vel utriculos urceolatos apice hiantes , pro- 
pagulis globuliformibus repletos *), qui frondi Junger- 
manniae Blasiae Hook. **) immersi per collum longum 
sporas emittunt^ oonferimus, conspicuam reperimus ana- 
logiam cum nonnullis Fungis Angiogasteribus Nees. v, c. 
cum Craterio. Hi propagulorum acervuli praeterea ve- 
rae gemmarum sunt indolis et primae gemmarum perfec- 
tiorum plantarum praefigurationes haberi possunt. 

§. 34. 

Hepaticae prima vestigia oiFerunt verarum radicum 
quae principio in Fucis et Lichenibus ut scutellae ver— 
rucae incrassatae, vel fibrillae prolongatae substantiae 
frondis sive thalli apparent. Quae quidem Hepaticarum 
radices Confervarum filis adhuc subsimiles sunt, sed ra- 
diculas tenues plantarum perfectiorum praefignrant. 



*) Sturm I. c. Abth. II. Bd. 4, ic. Blasiae pusillae L. — Webcr 
H Mohr 1. c. Tab. XII. Fig. 9. 

**) Hoolerius capsulam quadrivalvem pedicellatam , Jungerman-* 
niis simillimam, Blasiae pusillae Lin. antehac Homallophyllis adscrip- 
taa jam prius vidit et descripsit, et nuperrime eadem iterum est 
animadversa, quare fyaec planta non amplius Homallophyllis sed 
Hepaticis adnumeranda. (Confer. Flora oder Regensburger botaiu 
Zeitung. 7. Jahrg. J824. No. 49. sq.) 

§. 35. 

Conatnrus nunc progressum Hepaticarum »per Mu*~ 
corum formas ad leves altiorum formarura Filicum plan- 
tarumque perfectiorum indigitationes breviter disquirere, 
ostendam, quomodo ipsae non raro varia partium con- 
formatione simul inferiorum serierum formas repetunt. 

Initium ducentes e Targionia, Anthocerotc et Mar- 
chantia, omnes perinde atque Homallophyllae , fronde 
cellulosa expansas videmus. In Targionia *) inferne 
sub apicibus rotundatis loboruih frondis receptaculum 
membranaceum , fusco-rubrum, bivalve, granulum cap- 
sulaeforme includens apparet, quod sicuti sporangium 
Ricciarum , germen pistillo instructum plantarum per-r- 
fectiorum indigitat et in statu maturo globulum album 
sporis et filis tenerrimis repletum ostendit* In Antho- 
cerote **) e fronde explanata ascendit capsula cylin - 
drica, bivalvis, columella centrali instructa. Circum- 
circa hanc columellam propagula filis elasticis aJfixa 
et totus fructus praefiguratio siliquarum Gructfcrarum\ 
jam magis cOnspicua autem haec est analogia in Blan- 
dowia, ubi loco columellae dissepimentum offertur an- 
gustum, planum. In Anthocerote quoque hos scyphulos 
propagulis immissis repetitos conspicamur, quos, cum 
plantae novae ex iis orientes visae non sint, nonnulli 
indigitationes organorum masculorum putaturi erant, 
qua opinione confirmata, Hepaticas jam eo conjunctius 
cum IMuscis et per hos cum plantis perfectioris struc- 
turae utroque sexu praeditis, cohaerere constaret. Quum 
vero in Jungennannia Blasia et Marchantiis iidem scy— 
phuli conspiciantur , quorum granula vera propagula 



*> Cfr. Sturm 1. C. Bd. 1. — Weber et Mohr I. c. Tab. XII. 
Fig. 4 et 5. 

**) Sturm 1. c. Bd. 1. Weber et Mohr 1. c. Fig. 8. 



33 

sint, ex-hac analogia tequitur, ea et in Anthocerote 
sintilis esse indolis, quanquam eorum germinationem 
adhuc non vidimus. 

Marchantiae *) stmt plantae fronde lobata, cellulosa, 
viridi , infra membranis plicatis obducta , in margine 
lobulos juniores et : praeterea in medio, sicutiAntho- 
ceros, scyphos dentatos, continentes corpuscula lenti- 
cularia, proferente, e quibus corpusculis deinde novae 
enascuntur plantae. Iri'iis priina indicantur sexus se 
dirimentis vestigiaj '«ascendiirit enim e froride scutula 
pedicellata, quorum altera orbicularia et Obfuse crenata 
vel sublobata intus continent granula pimformia, quae aut 
propagute sunt aut incrementum fructus adjuvant; 
altera receptaculum- peltatum, varie formatum, ple- 
rumque tamen subrotundum, radiatum efficrunt, in quo 
infra insident utriculi margine laceri, qui tapsulas tenfe- 
ras, breviter pedicellatas ■■, calyciformes, fructibiis Jun- 
germanniarum haud insimiles, dentibus revt>lutis" conti- 
nent. lstis in capsulis granula seminiformia (sporae), 
filis spiralibus intermixta, includuritur et pedicelli (setae) 
earum in basi vaginula laciniata cincti sunt, quod et 
in flepaticarum perfectiorum et in Muscorum setis con- 
spicere licet* Ut haec igitur fructificandi ratio de per- 
fectioribus commonefacit plantis, ita externa organorum 
masculorum, quos dicunt, structura Gasteromycetos sti- 
pitatos, scutulorum autem femineorum Fungos pileatos 
radiatos repetit ; quae scutula receptaculk quoque peltatis 
JSquisetorum analoga sunt **). 

§. 36. 

Inspiciendum nunc numerosum Jungermanniarum 
genus, quarum formae ab explanatione frondosa, loba- 

*) Sturm 1. C. 

**) Cfr. Mirbel I. c. Tab. 63. — Weber et Mohn 1 C. Tab. I. 
Pig. 5. et Tab. XII. Pig. 1—3. 

3 

ta ad valde compositam , foliosam atque ramosam tran- 
seunt et hoc modo Homallophyll^s inferasque Hepati- 
cas cum Muscis et per hos cum seriebus perfectiorum 
plantarum conjungunt. AJii in fronde adhuc corpuscula 
propagulis impleta' continent , in aliis autem propagula 
acervatim in apicp foliorum insident *) alii propagula 
in capitulis pedicellatis aggregata proferunt **) ; omnes 
vero quadrivalves gerunt capsulas, quae intra calyculos 
proprios utriculiformes ex ovariis pistillo intructis enas- 
cuntur et, in modum Muscorum, paraphysibns cinctae 
ipsaque calyptra caduca instructae sunt. Haec pistilla 
in statu. maturo iii pedicellis diaphanis cellulosis ascen- 
dunt et capsula quadrivalvis seminula (sporas) celluloso- 
punctata filis spiraliter contortis, catenulatis(22dteri&i^)***) 
affixa conti^ret. Tota capsulae evolutione Jungerman- 
niae igitur ad Muscos accedunt et quanquam hac ipsa 
re evidentem praebent vel cum plantis perfectioribus 
analogiam, maturae tamen capsulae formatio filis ela- 
sticis sporarum ad inferiores fprmas recedit f). 



*) Martiu&i Flora cryptogamica Erlangensis. Tab. 111. Fig. 13, b. 

*•> Sprengel 1. c. Tab. 4. Fig. 77. 

***> Cfr. Sprengel 1. c. Tab. 4. Fig. 68—73. 

f) Hepaticae , quae nonnisi in regionibus tropicis perfectissimam 
nanciscuntur evolutionem , in formis supremis structuram ostendunt 
adeo perfectam, ut iis adspectis dubius sis, an non barum causa su- 
pra Muscos sint ponendae. Quum vero infimae earum formae tan- 
tundem congruant cum Homallophyllis, quae itidem ad Lichenes ap- 
propinquant, sine dubio in systemate subter Muscos locandae sunt j — 
quoniam multa adsunt exempla, quae, formationes perfectiores cujus- 
libet seriei super infimis seriei superioris locum tenere, confirmant» 

ORDO VI. MUSCI. 

§.37. 

Muscis adnumerantur plantae, in truncis et ramis 
foliosis, capsulas thecaeformes, seminulis {sporis Hedw.) 
liberis, nudis, gerentes. Quarum capsularum ita iit con- 
formatio. Primum conspicitur iis Jungermanniarum si- 
mile pistillum, quod ex ovario oblongo ad basin paul- 
lulum attenuato, styloqrte e duabus cellularum stratis 
formato, stigmate iniundiboliformi, concavato, instructo, 
constat, et ad cujus latera pistillorum rudimenta fiiis 
articulatis intermixta ostenduntur. Totum pistillum tu- 
nica cellulosa externa, sicuti sacculo tenui arcte inclusum 
et apice styli tantum ei adnatum. Ovarium in pedicello 
gracili (seta) sensim ascendit, quo ascensu utriculus 
iUe membranaceus rumpitur duasque dividitur in partes, 
quarum inferior ad basin pedicelli remanet et hunc va- 
ginulae instar arcte includit, superior autem cum ova- 
rio sursum tollitur, ejusque grossificatione dilatatur ac 
tandem ut calyptra fructus apici adhaerere solet. Hic 
fructus seu haec capsula non in valvas dehiscit, sed 
capsulis circumscissis plantarum perfectiorum [(v. g. 
Plantaginisi Hyoscyami etc.) analoga, operculo, sutura 
orbiculari a capsulae parte inferiore separato, instructa, 
et sic quidem in iis quoque Muscis, de quibus ipsa 
nunquam decidit (v. c. in Fhasco, Voitia). 

Muscorum capsula, ut supra monui, non unquam 
dehiscendo in valvas se dirimit; sed operculo dejecto, 
ostenditur orificium orbiculare vel nudum (v. c. in 
Sphagno 9 Gymnostomo), vel denticulatum , et ubi hoc 
obvium, capsula analoga conspicitur cum capsulis apice 
dentibus dehiscentibus plantarum perfectiorum (v. c. 
Cerastii). Hi dentes, peristomium fprmantes, in Mus- 
corum capsula multas praebent et numeri et formationis 

3* 

varietates : modo simplex est eorum serjes, modo du- 
plex, et cum hoc occurrit, inter peristomiuin externum 
et internum distinguitur ; a quo peristomio Muscorum 
characteres generici ducti sunt. 

§.38. 

Quantumcunque igitur interest inter Muscorum capsu- 
lam et illam valvulareni JHepaticarum, licet sibi invicem 
in enascendo persimiles sint, intermediae tamen formae 
reperiuntur,. quae transitum alterius formationis in alte- 
ram manifestent. Sic in Andreaea capsulam in quatuor 
quidem valvulas divisam, sed valvulis apice operculo 
connatis et calyptra tectis videmus *). Haec capsula jam 
magis eo ad muscorum fructum approximat, quod spo- 
ras non filis affixas, sed liberas, continet. Attamen Musci 
ad Hepaticas etiam recedunt, quod nonnulli (v. c. Te^ 
traphis pellucida , Gymnocephalus androgynus etc. ) 
propagula gerunt eo ipso modo pedicellato - capitata, 
quae conspicue in folia transeunt **). Eadem ratione 
Muscorum fructum ad receptaculum urnae simile qua- 
rnndam Filicum (v. c. Trichomanis, Hymenophylli) ***) 
approximare animadvertimus, quae quidem non sporas 
liberas, velut muscorum capsulae, sed capsulas gyratas 
columellae centrali insidentes circumcludunt, ideoque 
potius praebent analogas thecarum imagines. Licet in 
his Muscorum thecis etiam columellam centralem conspi— 
ciamus, nunquam taraen sporas ei aifixas, sed filis liberis 
tantum intermixtas videmus +). Prima in Muscis apparent 
organorum masculoruin evidentiora vestigia, ut plurimum 

*) Slurm 1. c. B<L 1. — Weher et Mohr 1. c. Tab. XI. Fig 9. 
**) Slurm 1. c. - Sprengel 1. c. Tab. 4. Fig. 78- 
***) Kaulfuss Enumeratio Filicum. Tab. II. — Smith^ English. 
Botany. Tab. 162. 

f) Mirbel 1. c. Tab. 62. Fig. J, M. 



37 

a femineis separata, cum quibus nonnunquam conjun» 
guntur tumque ilorem hermaphroditum praefigurant. 
Haec organa sexualia, vero adhuc in perianthio proprio 
non inclusa, sed foliis (periganialibus) magis confertn 
tantum circumdata atque obtecta *). Ipsa constant ex 
utriculis cellulosis, clavatis, plerumque incurvatis, basi 
in pedicellum brevem attenuatis **) , et continent mas - 
sam gelatinoso — granulosam, pollini analogam, quae, 
utriculis apice in foramen satis amplum, rotundum aper- 
tis, egressa taeniae vaporeae instar effunditur ***). 

Immixta sunt his utriculis antheraeformibus iila con- 
fervoidea (Paraphyses), quae vel vere filiformia sunt 
et, sicuti ea inter Fucorum sporas, articulata, vel e 
globulis serie conjunctis constant, qui intus granula 
sparsa simulant. Isti utriculi praefigurationes tantum sunt 
organorum masculorum; nam nimis longe absunt a fe- 
mineis ac nimis arcte foliis perigonialibus circumdati, 
quam ut massa mucilaginosa eorum stigma pistilli attin- 
gere possit. Ceteroquin ea ipsa pistilla abortiva deci- 
dere videmus, ubi in Splachno ampullaceo masculis 
intermixta sunt, dum in aliis haec organa in fructus ecres- 
cunt, ubi ab illis parantheris omnino secreta sunt. Fro- 
pagulorum- acervulos supra citatos si organis masculis 
adnumeremus, jam liberae pollinis vesiculae habendi sunt, 
ita ut cum pollinis spermate plantarum perfectiorum con- 
ferendi atque organis masculis multarum Orchidearum 
et Asclepiadearum analogi sint. 



*) Mirbel I. c. Fig. 2, B. 

**) Sprengel !. c. Tab. 4. Pig. 78, 80.. — Hedwig, Species Mut- 
coram frondosorum \ ed. Schwaegrichen* Sect. I. Tab. XV. Fig. 8. 
Tab. XXXII. Fig. 13. 

***) Mirbel I. c. Tab. 62. Fig. 2, D. 

§. 39. 

Vix ullam reperias familiam regni vegetabilis, quae 
cyclum tam perfectum atque concinnum ostendit et cu- 
jus formae habitu adeo inter se congruunt, ut Muscorum; 
attamen bic quoque eorum evolutionis orbem a centro 
quodam diverfcis in viis perquirentes, conspicuos inve— 
nimus transitus cum ad inferiores tum ad superiores 
regni vegetabilis series, et Musci praefigurationes 
sunt plantis vascularibus altioribus evidentissime respon- 
dentes, qua sola re constat eos, si familias secundum 
analogias et transitus conscripturi simus, supra Hepati- 
cas esse locandos. 

J. 40. 

Inde a. sporarnm germinatione ordientes, formatio- 
nem primordio inter Confervas et Muscos ambiguam 
esse cognoscimus. Perpetuo prima oriuntur fila articu- 
lata, quae in quibusdam Muscisveras in Confervas trans- 
ire videntur, et quamdiu muscus t*egetat, radiculis co- 
haerent *). Paulo post nonnulla ex his filis viridibus 
in plantulam coeunt, quae diligenter observata videtur 
gemmula tenera, prima plurium foKolorum rudimenta 
offerens. Mox in circuitu singuli filorum fasciculi ut 
foliola angusta imperfecta egreaiuntur, quae tanto per- 
fectiores fiunt, quanto magis trunculus extenditnr. Hac 
de causa surculi et folia Muscorum, quamvis primo 
adspectu iis perfectiorum plantarum analoga esse vide- 
antur, tamen nil nisi auctus massae cellulosae nisus 
formativus habendi sunt, cum e sola coitione filorum 
cellularium longitudine conjunctorum (veris confervoi- 
deis formationibus) evolvantur, Folia igitur solis fibris 



*) Sprtvgel 1. c. Tab. 4. Pig. 75. — Nees et Hornschuch, Brjro- 
ogia germanica, Tab. IV. Fig. 1. 

cellulosis ab iis caulis lateraliter divergentibus et lami- 
nis tenuibus juxta positis producuntur. In Muscorum 
foliis nec venae nec nervi cognoscuntur, et quem vulgo 
nervum eorum nominant, nil nisi illorum filorum stra- 
tum est, quod e cellulis constat angustioribus et arctius 
conjunctij; quare Muscorum folia semper sessilia appa- 
rent, atque cum nervo, quem dicunt, et utrinque mar- 
gine surculo decurrunt. Attamen et hic analogia offertur 
cum nervis foliorum plantarum perfectiorum; nam si 
folium a nervi latere dissolvitur, quod ut plurimum in 
Muscis aquaticis obvium, nervi spinarum instar in caule 
remanent, et hoc in foliis quarundam perfectiorum 
quoque plantarum animadvertitur. 

Muscorum structura igitur mere cellulosa ideoque 
cum formationibus inferioribus consentit. Attamen con- 
textus cellulosus diversissimae est structurae , igitur 
v. c. in genere Sphagni has cellulas utriculiformes fieri 
videmus atque fibris spiralibus trajectas, qua re jam 
vasum spiralium plantarum perfectiorum indigitatio ob- 
lata. Muscorum folia verum etiam eo ab illorum per- 
fectiore structura recedunt, quod eis epidermis porosa 
non est et ipsius caulis stratum epidermidi analogum 
e solis fibris cellulosis angustioribus et compressis con- 
stat. Sed inter cellularum strata utriculi inanes ac la- 
cunae oriuntur, in quas, etsi Musci diu exsiccati sint, 
omne liquidum invadit. Hac de causa Musci, sicuti 
Confervae aliaeque Algae, licet exsiccando emortui^ 
tamen, simulatque immittuntur aquae, redivivi videntur, 
cum in ea formam recentem redintegreht. 

§. 41. 

Quod ad generalem externam foliorum formatio- 
nem attinet, nonnulla Muscorum genera et species (v. c. 



'■**'* 

Fissidens, Leskea> Neckera etc.) *) evidentem cum iis 
Jungermanniarum praebent analogiam, et in iisdem ge- 
neribus, praesertim vero in Schistostega **) formatio 
frondis simpliciter pinnatifidae Filicum jam apparetj 
multa autem alia, formarum vulgarium et cum Lyco- 
podiaceis vehementer congruunt. Etiam caulis foliose 
divisus jam turiones laterales, gemmis perfectiorum plan- 
tarum analogos, profert, non autem compositos foliolis 
varie convolutis vel plicatis, sed confertius tantum dis- 
positis, Caulis quoque muscorum, quamvis conspicuam 
cum caule plantarum perfectiorum analogiam, eviden- 
tissimam ostendit ab eo diversitatem , cum non solum 
superne non attenuatus, sed potius incrassatus sit et 
hac re de forma stipitis Fungorum podetiorumque Li- 
chenum commonefaciat, 

§. 42. 

Muscorum radiees tandem ex iisdem filis articula- 
tis ( cellulosis ) constant , e quibus caulis et folia ; haec 
jfcla saepius secunda sunt disposita, qua re radicula omnino 
Confervae castaneae Dillw. ***) prae se fert habituin, 
in ramulos se dirimunt et fasciculum formant fibra- 
rum subfusoarum vel rutilarum •{■), quarum rami pri- 
marii opaci, ultimae autem ramificationes translucentes 
sunt et regulares offerunt articulationes. Radice Musco- 
rum igitur generaliter plantarum perfectiorum radix 
praefigurata , attamen singulis ejus partibus Confervarum 
iterata formatio. 



*> Cfr. Sturm 1. c. Bd. 3. 

**) Cfr. Sturm 1. c. Bd. 3. 

***) Dillwyn British Confervae or coloured figures and deserip- 
tions of the british plants etc. Tab. 72 et Introd. p. 61. 

+) Uedwig 1. c. Sect. II. Tab. LXIIL {Bartram gigant.') Fig. 1. 
Tab. LXVII. F. 1 et 3. Tab. LXXII. (Bryum pallens.) P. 1 et 2. 

ORDO VII. FILICES. 

§. 43. 

• 

Progrediamur nunc ad alium ordinem, qui, quod 
ad externam et internam structuram attinet, supra Aco- 
tyledonearum ordines adhuc comparatos ascendit et 
gradatim perfectioribus appropinquat plantis; attamen 
aliis rationibus ad priores recedit et vel organis quibus- 
dam caret, quae ejusdem hujus classis infimae plantae 
analoga offerunt iis plantarum superiorum classium. 
lnde a formis, quae habitu, fronde translucente, recep- 
taculis thecaeformibus capsularum et eo, quod poris 
sunt destitutae, ad Muscos accedunt (v. c. Trichomanes 
et Hymenophyllum) deinceps praefigurationes foliorum 
partitorum ac pinnatorum^ quae in plantis perfectiori- 
bus reperiuntur, ostendunt, usque intra circulos tropi- 
cos arborum altitudinem consequuntur Palmisque ana- 
logae fiunt, ut plures Cyatheae species et Polypodium 
armatum. — Contra omnino vestigiis carent sexus se 
disjungentis , quae jam in Muscis reperiuntur, qua re 
cum infimis plantarum formis cohaerent, ita ut in iis 
transitum animadvertamus inferiorum ad perfectioris 
structurae plantas. Multae earum etiam parasiticae in 
aliis arboribus provenire solent, qua ipsa re, sicuti 
Musci parasitici , series praecedentes , quod ad hoc atti- 
net, cum insequentium parasiticis conjungere videntur. 

§. 44. 

Praecipuus Filicum character in eo inest, quod in 
dorso frondis seu propriis in spicis capsulas gerunt, 
quae aut transversaliter dehiscunt, aut apice foraminibus 
sese aperiunt *). 

*) Brevem hanc definitionem sufilcientem puto, ut omnium Fi- 
jicum character eluceat, si verbo Filicum non porro sensu illo lato 

§. 45. 

Plantae hujus seriei jam prima evolutione inter Aco- 
tyledoneas et Monocotyledoneas fiuctuant. Primum e 
sporis propriis pericarpiis (Capsulis) inclusis foliolum 
rotundum , viride , succulentum primordii Jungermanniae 
seu Marchantiae instar oritur, quod terrae adpressum 
se expandit et infra ex uno puncto proximo margini, 
hic plerumque sinuatae, umbilicato-impressae, aliqui^ 
bus radicibus terrae affigitur^ Quo ex loco postea su- 
perne frons sensu proprio se fcrolvens provenit. Prima 
igitur Filicum formatio adgreditur ad foliolum cotylc- 
doneum, quod tamen directione terrae adpressa a coty- 
ledonibus erectis vel supra terram ascendentibus planta- 



usuri simus, quo antehac V. C. Linnaeus y Willdenowiu* et alii, qui 
hoc nomine diversissimas complexi sunt plantas, quae, ut notio verae 
Filicis perspicua sit, eidem ordini prorsus adnumerari non possunt. 
Willdenowius in Jibro, qui inscribitur Grundriss der Krauterlunde y 
Filicibus adscripsit Lycopodiaceas , Rhizospermas et Equisetaceas , 
quae cunctae primariis characteribus ab iilis differunt. Eam potius 
dividendi rationem sequi mallem, quam clar. Sprengelius in libro, quem 
inscripsit: Anleitung xur Kenntniss der Gewachse. 2te Aufl. 2ter Thl- 
p. 89 — 107, exposuit. Equidem vero opinione ducor , Filices , cum 
earum formae manifeste inter se conveniant, tales habendas esse 
quae unum tantum ordinem, in quatuor familias distributum, con- 
stituant. Inde haec sequeretur divisio: 

ORDO VII. FILICES. 

Familia 1. Gyropterides , 

2. Schismatopterides , 

3. Poropterides , 

4. Stachyopterides, 

Hac ratione eae, quae capsulas gyratas gerunt, tantummodo ordi- 
nis subdivisionem eflficerent, ac deinceps ut familia cohaererent cum 
ceteris, quas Sprengelius simul in familia Pteroidearum complexus est 
et nomen Filicum optime toti ordini retineri posset* 

rum perfectiorum differt, et hac re perinde atque forma 
et substantia ad frondem depressam Hepaticarum infe- 
riorum accedit. 

§. 46. 

In Filicibus comparandis partium evolutionem se- 
quentibus prima radix est obvia, quae rhizoma non raro 
firmum quin etiam tuberosum, structurae cellulosae prae- 
bet (proprie caulem enodem, caudicem intermedium 
praefigurantem) *), e quo radiculae capillares seu tan- 
quam funiculi fasciculatim egrediuntur. Cujus rhizoma- 
tis plerumque obliqua vel horizontalis est directio, ra- 
rissime perpendicularis, qua re sicuti figura saepius co- 
ralloideo-dentata radicibus quarundam plantarum supe- 
riorem locum tenentium (v. c. Lathraeae , Dentariae , 
Cymbidii Corallorhizae) analogum, et radicularum extre- 
mitates calyptra spongiosa instructae, quod in Lemnisj 
Gramineis, Palmis etc. conspicitur, Nonnullis in Fili- 
cibus v. c. in Polypodio reptante Sw. etiam .e stipite, 
ramis, imo etiam (v. c. in uisplenio rhizophyllo Lin. 
et Aspidio rhizophyllo Sw.) ex foliorum apice radiculae 
ecrescunt, quod de perfectiorum plantarum caule radicante 
commonefacit; aiiae (v* c. jisplenium bulbiferum Forst.) 
propria tubera agunt, quibus se multiplicant ac propa- 
gant et ea re quoque plantis phanerogamis tuberiferis 
analogae sunt. 

§. 47. 

In Filicum stipite primus contextus cellulosus pluribus 
vasum fasciculis (vasibus spiralibus in vasa scalaria 
transeuntibus ) utriculis adducentibus intermixtis reperi- 
tur. Quae vasa sicuti in Palmis strata concentrica adhuc 
non formant, licet certo quodam ordine disposita sint, 

*) Cfr. A r ees v, Eaenbeck Handb: der Botanik. Bd. 1. p. 243, sqq. 

ita ut v. c. in stipitis parte inferiore Pteridis aquilinae 
crucem seu rudem aquilae figuram siraulent. Maximam 
stipes Filicum cum Palmis analogiam tum praebet, cum 
arboreus fit, ubi eodem modo squarais et cicatricibus , 
quae irondibus dejectis relinquuntur , obtectus est. 

§. 48. 

Eo, quod vasa e stipite in frondis folia ingrediun- 
tur, quorum substantiam ut nervi et venae pertexunt, 
jam major figurarum varietas efficitur, quaraobrem prae- 
sertim foliorum formae quam plurimas ostendunt cum 
formationibus perfectioribus analogias, quanquam articu- 
latio frondis in basi petioli seu nervi intermedii adhuc 
in Filicibus non reperitur. Natura in iis formandis prae- 
cipuam curam in frondis formationem impendisse vide- 
tur, cum nullus ordo folia offerat adeo varie et elegan- 
ter formata. A figura simplici et indivisa, qua non 
raro foliis Graminearum, Orchidearum etc. sirailia, ad 
partitam ac lobatam, et in plurimis Filicibus ad pin- 
natifidam atque pinnatam procedunt , et sic per mag- 
nam seriem analogiarum cum foliorum formis Phanero- 
gamarum, praesertim Dicotyledonearum, transeunt. Jam 
magis ad foliorum substantiam perfectiorum plantarum 
accedunt epidermide^ qua, sicuti stipes, vestita sunt et 
quae in dorso frondis plerumque poris est instructa *). 
Trichomanes autem et Hymenophyllum, ut supra monui 
et hac re ad Muscos appropinquant, cum frondes eorum 
translucentes poris destitutae sint. Folia crebro in dorso 
paleis seu pilis ob^essa sunt, quod saepissime etiam in 
stipite obvium, et his paleis modo monstratur ad Lycopo- 
diacearum folia approximatio, modo folia Muscorum in 
memoriam vocantur. 



*) Sprengel 1. c. Bd. 1 Tab. III. Pig. 11 et 15. 

§. 49. 
Fructus earum e nervis ac venis foliorum sub epider- 
mide in frondis dorso *) vel v. c. in Stachyopteridibus **) 
et quibusdam Schismatopteridibus ***) ex summis sti- 
pitis ramulis, qui nihil sunt nisi nervi foliorum divisi 
parenchymate non circumdati, egrediuntur. In Gyrop^ 
teridibus fructus isti primordio ut corpuscula opaca sub- 
gJobosa parantheris Muscorum similia apparent, et inter 
haec quibusdam in generibus (v. c. Pteride. Blechno , 
Woodwardia) fila sunt perlucida articulata f), quae non 
Muscorum parantheris sed paraphysibus similia, vel ad 
summum indigitationes nectariorum plantarum perfectio- 
rum ducenda sunt. Conformatione fructuum progrediente 
annulus articulatus disjungitur a tunica externa cellulosa 
istorum globulorum ff); folii epidermis dissolvitur et 
capsulae igitur nudae apparent* Interdum epidermis 
dissoluta ut involucrum in soris remanet et tum Indusium 
idrmat +ff), cujus secundum formas Filices distribuuntur. 
Capsulae in statu maturo elasticitate annuli articulati 
dehiscunt et sporae asperae, liberae excidunt. Id, quod 
capsulae in foliorum dorso insident, de Tqrgioniae inter 
Hepaticas fructificatione commonefacit. Schismatopte- 
rides annulo articulato carent, et earum capsulae tantum 
in rima dehiscunt. Poropterides capsulas gerunt multi- 

loculares , quae regulariter apice foraminibus seu rimulis 

* — 

*) Kaulfwf 1. c. Tab. I. Fig. 2, 4, 12 et 13. — Weher et Mohr 
I. c. Tab. II. Pig. 2 et 4. Tab. III. Pfg. 3 et 5. 

*•> Kaulfuss 1. c. Fig. 1. — Weber et Mohr 1. C. Tab. IV. Fig. 
5 — 7. — Sturm 1. . c. Bd. II. ic. Osmund. Matricar. Lin. — Bd. I. 
Ophjoglosfi. vulg. et 0*mund. J.unar. Lin. 

***) Sturm I. C. ic, Osmund. reg. Lin. 

t) Sprengcl 1. c. Bd. II. Abth. 1. Tab. 4. Fig. 85. 

ff) Mirbel l f c. T. 64. Fig. 6, C et D. — Sprengel 1. c. Fig. 86 

ttt) Mirbel 1. c F. 6 A et B. — Sturml. c. Bd. III. (i>. Filicum). 

se aperiunt*). Stachyopterides propriis inspicis capsulas 
laeves , transversaliter dehisceiites geriint **) , qua re 
Filices cum insequente ordine conjungunt. 

Nusquanr formationis iteratio serieram inferiorum 
et praefiguratio superiorum adeo conspicua , ut in 
Filicibus, quae igitur inter primam et secundam planta- 
rum classem medium sunt* 



ORDO VIII. LYCOPODIACEAE. 

§. 50. 

Huic ordini plantae adscribuntur, quae qubdammodo 
caulem Muscorum et capsulas Filicum habent et hoc modo 
utramque hanc seriem cum altera conjungunt. 

Lycopodiacearum caulis, qui et stipes efrondis, pa- 
leaceus, cujus paleae perfectiorem adeptae >sint formatio- 
nem, haberi possit *), tamen habitu maximam prae se 
fert similitudinem cum Muscorum caule, solitarias tantum 
radiculas cirrhiformes emittente; sed non e filis articu- 
latis se evolvit, vasibusque spiralibus est instructus, ac 
folia, forma et eo, quod poris carent, Muscorum foliis 
quidem persimilia, sed veris nervis praedita, in spira 
regulariter circa caulem disposita sunt nec sparsa, qua 
re magis perfectioribus plantarum formis analogus. — 
In foliorum axillis capsulas bi-tri-vel quadrivalvas ge— 
rit, quarum aliae sporas pulveri tenuissimo similes, 
aliae ad tria vel quatuor granula majora angulosa con- 



*) Kaulfuss I. c Tab. I. Pig. 3. 

**) Sturm 1. c. Bd. II. in ic. Osmund. Matricar. Fig. 6, B. 

***) Nees v. Escnb. Handbuch dcr Botanik. Bd. II. p, 257. 

tinet *). ,Eer illas igitur Lycopodiaceae ad Filices ac- 
cedunt, per has plantarum perfectiorum capsulis analo- 
gae sunt, quod observationibus, quas V. V. Doctiss. Bro- 
tero et Salisbury feeerunt, confirmatis eo manifestius 
foret; nam illi se animadvertisse ferunt, e his gramdis 
majoribus , quae adhuc tubera singularis indolis seu pro- 
pagines gemmiformes habita sunt, plantas exoriri duabus 
cotyledonibus instructas **). Cum vero organis mascu- 
lis omnino destitutae sint, ad inferiorum serierum iormas 
recedunt. Capsulae in foliorum axillis insidentes gra- 
datim inde a Lycopodio Selagine, inundato, selaginoide 
ad Lycopodium annotinum, clavatum, complanatum , 
alpinum etc. in spicas congregantur , quae in pedicellis 
conspicuis e ramulis extremis exsurgunt ***), et sic 
Graminearum spicas, aut, si f oliola inter [capsulas interpo. 
sita pro squamis sumta velimus, Amentacearum amenta 
praefigurant. 

Propagines, quas dicunt, in Lycopodiaceis obviae, 
gemmae sunt squamatae, subcordatae, quae in ramulorum 
extremitate oriuntur, suo tempore decidunt, radices 
agunt et in novas plantas ecrescuni f ). Gemmis bulbi- 
formibus quidem in floribus et foliorum axillis quarun- 
dam plantarnm perfectiorum obviis respondent, sed si- 
mul de propagulorum capitulis Muscorum et Hepatica- 
rum commonefaciunt. 



*) Mirbel I. c. T. 64. Fig. 1—4. Sturm l. c Bd* II. (in ic. Ly- 
eopod. helvet. Pig. B-E. Lycopod. selanginoid. Fig. d-g.) 

**) Transactions of the Linnean Society. Vol XII. Part. m. 
T«b. 19. 

***) Cfr. Sturm 1. c. Bd. II. (ic. Ijycopodiorum.) 

f) Sturm 1. C, (in ic. Lycopodii SclaginU Fig. a, b, C, d.) 

ORDO IX; RHIZOSPERMAE. 

. J. 51. 

Plantae aquaticae singulares hujus ordinis, fructus 
in basi trunculi et prope radicem gerentes , quadam ra- 
tione , praesertim frondescentia circiaali, adFilicesac- 
cedunt ; attamen jain Jiabitu , potissimum vero eo\ quod 
utriusque sexus iis sunt organa plerumque in iisdem re- 
ceptaculis inclusa , ab illis removentur. Forma externa 
frondis aliae HopoLallophyllis natantibus analogae sunt, 
sic Salvinia Riccia^ natanti, Azolla Ricciae fluitanti *); 
aliae Gramineis et Cyperoideis v. c. PUularia et Isoetes **); 
aliae jam superjoribus formis v. c. Marsilea ***) foliis 
Qocalidis Acetossellae , excepto, quod illius folia qua- 
ternata sunt, hujus vero ternata. 

J. 52. 

Rhizospermarum pericarpia perquirentes , una oum 
pistillis antheras utriculiformes , Muscorum floribus mas- 
culis analogas, sed conspicuis granulis (massa pollinis) 
farctas invenimus vel cum pistillo conjunctas eique in 
basi affixas v. c. in Marsilea f) vel in eodem quidem . 
pericarpio, sed magis' dispersas v. c. in Pilularia tt)> , 
vel in utriculis separatis mucilagine semi-impletis , libe- 
ras, angulosas v. c. in Azolla t+f); vel denique ut gra- 
nula pulverulenta in proprio receptaculo itidem pistilli- 
gero disjuncto inclusas v. c. in Isoete fttt)- ^ ac re ana - 

*) Cfr. Nees ab Esenbecl , Handbuch der Botanih. Bd. II. p. 39. 

**) Sturm I. c. Abth. II. Bd. I. et V. 

***) Sturm 1. c. Bd. I. 

f) Wcb. et Mohr 1. c. Tab. V. Fig. 5 et 6. 

ff) Web. et Mohr 1. C. Fig. 1. 

ttt) Sprengel 1. C. Bd. II. Abth. I. p. 112. 

tftf) Sturm 1. c. Bd. V. (in icon. J*oi?/. lacustr.. Fig. G, H). 

logia inter, plantas monoclynas et diclynas perfectiorum 
serierum oblata est , cujus jam lenem indigitationem in 
Muscorum floribus conspicati sumus. Quae pericarpia 
non solum in Muscos ostendunt , sed etiam , licet magis e 
longinquo, in apothecia clausa Lichenum , et ipsam fruc- 
tificationem Fucorum, qui non minus sporas duplicis 
indolis continent. Gonspicua cum receptactiio quoque 
Rhizospermarum analogia reperitur inter plantas perfec- 
tiores in Ficu Carica. 

§. 53. 

Germinationem harum plantarum, quae adhuc in 
sola Salvinia natante observata est a Clar. Kaucherio *), 
comparantibus iterum memorabiHs cum pjantis perfectio- 
ribus analogia offertur. Simul atque enim sporae in 
pericarpio globoso inclusae germinare inceperunt, in 
apice tres oriuntur lobi dentiformes, qui, sensim incras- 
sati, in utrumque latus radiculas emittunt, et supra in 
petiolo folium cotyledonare emarginatum ascendit, e cu- 
jus emarginatione primum duo parva, tleinde vero inter 
haec ipsa cetera frondis foliola ecrescunt. Quo germi- 
nationis processu igitur Rhizospermae vere magis quam 
FiHces ad Monocotyledoneas accedere et hac re ab in- 
ferioribus leniter ad perfectiores regni vegetabilis series 
transire videntur. 



ORDO X, EQUISETACEAE. 

Planlae hnjus ordinis, varia ratione, arctius cum 
formis perfectioribus cohaerent, quam omnes, quas us- 



*) Annalcs du museum d'histoire naturelle. Paris Vol. XVIII. p. 
406. Tab. 21, n. J. 

4 

que huc consideravimus; attamen alia ratione ad formas 
inferiores recedunt. 

In caule Equisetacearum conspicuam videmus culmi 
Graminearum praefigurationem ; jam eo, quod instructus 
est vasibus, quippe quae annulata, perinde atque epider- 
mide arcte adnata et poris jnstructa, ad eas appropin- 
quat; articulationes ejus Graminearum nodos, conditio 
tubulosa culmum fistulosum, vaginae regulariter dentar- 
tae foliorum vaginas indigitant. Ipsius fructificationis 
partes in spicam verticillatam, Graminearum spicae ana- 
logam, conjunguntur. Sed haec ipsa fructificationis or- 
gana eas a Gramineis removent; receptacula peltata car- 
nosa de apotheciis scutulatis Lichenum commonefaciunt , 
pistilla , stigmatis rudimento instructa et quatuor parasta- 
minibus in basi circumdata, analogiam offerunt cum Mus- 
corum flore imperfecto *), et naturae hygrometricae isto- 
rum filorum staminoideum elasticorum in basi pistilli ra- 
tione habita, quin conspicuam invenimus analogiam eorum 
cum Klateribus in Hepaticarum capsulis. Modus germi- 
nandi adhuc non* satis constat, quare ejus comparatio 
admitti nequit. Equidem crediderim, his filis sporidiis 
conspersis, sicuti Muscorum parantheris et Chararum 
filis articulatis (s. spiralibus) in globulis inclusis, inesse ^ 
germinandi atque in novas plantas ecrescendi facultatem. 

§: 55. 

Formas Equisetaceis analogas ubi exquires, in serie- 
bus et imperfectis et perfectis reperies, et eas quidem, 
quae maxime respondent, offerunl Charae species caule 
fistuloso, articulato , saepius sulcato et ramis verticillatis. 
Inter perfectiores evidentissime Equisetis respondent spe- 



♦) Mirbtl I. c. Tab. 64. Fig. 5 A, B et C. Jfeb. et Mohr 1. c. 
Tab. I. Fig. 5 — 7. 



cies Gasuarinae > et quantam similitudinem dstetidimt 
habitu v. g. Equisetum variegatum et ramosum cum ju— 
nioribus adhuc non fructiferis plantis Ephedrae monosta^ 
chyae? — Ab ipsis Coniferis Equisetaceae non abhor- 
rent ; nonne locus Equiseto sylvatico obductus ^pineto mi- 
nutissimo similis? Etiam strobili quarundam Conifera- 
rum v. c. Cupressi squamis peltatis, sabter quibus ger- 
mina subsident, cum Equisetacearum spicis praebent ana- 
logiam. 

ORDO XI. CHAREAE. 

§. 56. 
Generis Charae species a rei herbariae scriptoribu* 
inde ab omni tempore tum peculiaris organorum struc- 
turae causa , tum , quia accuratis carebant observationi- 
bus, ex alia familia, ex alio ordine imo etiam ex 
alia classe in aliam rejectae sunt , quatenus illi affi- 
nitatem cum hac vel illa cognovisse opinabantur. Sic 
Jussieuus *) eas Najadibus adscripsit , Linnaeus autem **) 
inter ordines naturales Inundatis, et in systemate sexu- 
ali ***) Classi vicesimae primae (Monoeciae) Phanero- 
gamarum. V. V. Clar. Smithius et Besserus etiam plan- 
tis phanerogamis eas adnumerant et sic alii. Recentiori- 
bus autem, et inprimis Clar. Wallrothii f) diligentibus 
maximeque laudandis disquisitionibus confirmalur, Cha- 
ras nulla conditione Phanerogamis (vel Cotyledoneis) esse 
adnumerandas. 

5. 57. 

Attamen equidem vehementer adhuc dubito , an in 
systemate construendo Charao Algis adscribendae sint. 

*) Justieu Gener. plant. seound. ord. nat. p. 16. 

•*) Linnaei Praelect. in ord. plant. nat. «d. Giseke p. 228. 

*•*) Linnaei Species plantar. (Monoec. Monandr.) 

•JO Wallroth Annus botanicus p. 157, sqq. 

4* 

Ostendunt quidem liabitu conspicuarn quandam cum Con- 
fervis analogiam; sed interna structura nimis ab Algis 
recedunt. Etsi Charis vera vasa spiralia adscribere non 
possimus , secimdum observationes Cel. de Martii *) tu- 
buli tamen iis sunt, in caulis substantia circa tubum cen- 
tralem concentrice dispositi , qua re propius ad Equiseta- 
cearum caulem* minus vero ad cubnum Graminearum ac- 
cedunt , et eo , quod hi caules , saepissime etiam sulcati, 
pluribus in Charis contorti sunt, tubuli isli evidentem 
analogiam praebent cum ipsis plantarum perfectiorum va- 
sibus spiralibus,* quam analogiam etiam reperiri in fronde 
spiraliter contorta Fucorum atque Ulvarum v. g. Vlvae 
Fasciae /3. Lyngb. et Ulvae plantaginifoliae /3. Lyngb. **), 
ac in utriculis matricalibus in spira subductis quarundam 
Confervarum v. c. Confervae quininae Miill. (Zygnema— 
tis quinini Lyngb.) Confervaeque deciminae Miill. (Zyg— 
nem. decimini Lyngb. ***) negari non potest, sed quan- 
tum remotior est haec analogia ! Praecipuum vero mihi 
discrimen esse videtur, quod Chareae iis ipsis utriculis 
matricalibus carent, qui Algis ac praesertim Confervis 
Ulvisque proprii totam ipsarum substantiam internam 
efficere solent, earumque characterem essentialem con- 
stituunt, et in Phycoidatis quoque ut sporae frondi im- 
mersae ubique apparent. .Granula enim , quae in laevi— 
bus caulibus pellucidis nonnullarum specierum v. g. Cha- 
rae flexilis sub lente valde augente conspiciuntur , mini— 
me sporae sunt, sed globuli succi nutricii, qui duorum 
succi fluminum instar alteri juxta alteros vel ascendunt 
vel descendunt f). Xn Algis rarissime etiam ramuli ver- 

*) Martiui in Actis Acad. Cacs. Leop. Carol. Nat. cur. Tab. IX. 
p. 18J. 

*) 1-yngbye J. c. Tab. 5 et 6. 
J Lyvjhye \. c. Tab. 59. 
-iO Ctr' iVee* Handb. der Bot. Bd. L p. 443. — Gazxi in Bnig- 

ticillati inveniuntnr , et in ipsis Batrachospermis , in qui- 
bus liaec dispositio verticillaris maxiine est conspicua, 
breviter ac moniliforme articulati sunt , quam conditio- 
nem in Chararum * articulis magis prolongatis nunquam 
reperias. Verticillaris haec ramulorum dispositio in cau- 
lis et ramorum geniculis multo magis eas Equisetaceis 
quam Algis approximat; et primaria ratio, qua ipsae 
Equisetaceis propinquiores habendae sint, haec mihi vi- 
delur, quod in ipsius fructificationis partibus comparan- 
dis evidentissima inter utrasque conspicitur analogia. 
Nara ubi receptacula peltata spicarum Equisetorum eorum- 
que perigonia intus dehiscentia cum Chararum globulis 
(antheriformibus), quae tribus valvulis circumcirca fim- 
briatis formantur et ramulis intra insident , filisque spira- 
libus in iis inclusis contuleris , certo , praecipue si val- 
vularum solutarum aliquam intuiturus sis, formationem 
reperies analogam receptaculis illis peltatis et perigoniis 
lobuliformibus- iis : adhaerentibus ; et conditionem fila- 

• 

mentosam facile analogam ducas fiiis hygrometricis , quae 
ad basin pistilli (sporangii) Equisetorum reperiuntur. In 
his quidem istud pistillum immediate filis connexum et 
in eodem perigonio inclusum videmus, dum contra in 
Charis a filis disjunctum et extra valvulas ea circumclu- 
dentes in ramulis insidet. Nonne autem hac ipsa pro~" 
pagationis organorum disjunctione (nam e globulorum 
filis Chararum veras plantas exoriri videmus) altior Cha- 
rarura evelutio indicari potest, qualem continuo sexus 
disjunctio in plantis perfectioribus evidenter ostendit ? 
Cum vero , ubique transitus et analogias per omnia natu- 
rae regnapatere, negari non possit , merito hac ratione 
Chararum evolutio perfectior admitti potesl. Eo ipso, 



nalclli Giomale di Fisica 1818, Bimcstre 3. — Journal de Plvysigue. 
Sept. 1818 p. 2i0. 

quod fila globulis inclusa sunt spiralia , qua re primo in— 
tuenti analogia cum filis in Equisetorum receptaculis 
tolli videatur, denuo progressus ad vasa spiralia planta- 
rum perfectiorum cognoscitur. Equisetorum germinatio 
non satis adhuc constat, itaque non liquet, annon in iis 
ipsis eorum filis, granulis propaguliformibus conspersis, 
eadem insit facultas^ in novas plantas ecrescendi,' quae 
in Chararum filis. Qua autem opinione confirmata, quod 
aliquando fieri jam facultas germinandi analogarum Mus- 
corum Antherarum perinde atque propagulorum acer— 
vulorum fere extra dubitationem ponit, prorsus eadem 
indoles dubiorum illorum organorum pateret* 

§. 58. 

Nunc de vero fructu locuturus sum. Quocunque no~ 
mine eum vocemus, sive Capsulae, sive Seminis, sive 
Baccae, sive Nuculae, (cujus postremae nomen certo 
optime ei responderet, si ullum aliud haberemus nucis 
polyspermae exemplum, vel potius, si norma adscisce- 
retur, secundum quam et sporarum receptaeulum duro 
cortice instructum nomine nucis vocaremus) *), quid 



*) Equictem non probarem, significationem voeum Glossologia 
botanica adscitarum, quarum unicuique vis est terminata, novo usu 
arbitrario in infinitum dilatari. Nux eet Pericarpium monospermum 
aut ad summum oiigospermum — - non dehitcens sed crebre -— initiis 
duaiutn valvarum praeditum (.coriaceum vel lignosum)* CConfer. Clar. 
AVcs/7 liber, qui inscribitur: Handbuch der Botanih Tom. II. p. 455. sq.}. 
Chararum pericarpia autem non mono - v. oligosperma sed polyspora 
sunt; ilaque ea nuculas vocaturis primum nobis in terminologia 
botanica Nucis significatio ita amplificanda , ut et Crvptogamarum 
pericarpium polysporum ampiectatur, quod vocis terminationi tam 
aecessariae conlrarium esse quemquam latere non poleBt. Contra in 
Jlicciity quae etiam in pericarpio clauso non dehiscente sparas inc4u~ 

prohibet nos, quo minus ejus coronulam deniiculatam 
praefigfurationem habeamus stylorum seu stigmatum per- 
sistentium, quorum indicia quin etiam in Hepaticarum, 
Muscorum, Rhizospermarum et Equisetacearum ovariis 
reperimus, cum contra nihil ejusmodi in Algarum peri- 
carpiis conspici possit? Hic fructus est quidem imper- 
fectus, quia sporas tantum neque vero semina continet, 
sed hac causa Charae etiam ad imperfectioris structu- 
rae plantas pertinent. Sin vero significationem adscribi- 
mus pericarpii (veri sporangii) capsulaeformis, polyspori, 
stylis seu stigmatibus imperfectis coronati, — conspicuus 
tum nobis patet transitus ab Equisetaceis ad formatio- 
nes inferiores Monocotyledonearum , Najadum, quarum 
genera Zostcrae, Cauliniae y si inflorescentiam, Najactis, 
Ceratophylli et Myriophylli , si habitum respicimus , 
proxime ad Charas accedunt. Deniqne extremas rami- 
ficationes caulis Chararum comparantihus et huc nobis 
manifesta foliorum indicia apparent, praesertim, cum 
earum structuram externam a caule abhorrentem v. c. 
in Chara ceratophylla Wallr. *) animadvertimus ; et 
hac ratione quoque monstrari posset, Charas optime in- 
ter Equisetaceas et primam Monocotyledonearum (Na- 
jadum) familiam locandas esse; quod si fieret, facillime 
primae classis transitus in secundam ostendi posse mihi 
videtnr. Analogias inter Charas et Algas, quamvis 



dunt (cfr. Webtr et Mohr Botan. Taschenb. Tab- XII. Pig. 10 et 11>, 
formationem yidemus prorsus chararum fructui similera, quam Spo- 
rangium nominamus. Gur non eandem vocem eidem in Chara no- 
tioni servare? Kum alius nominis usurpatio fortasse prohari potest, 
quod Sporangium Ricciarum una columella styliforme, Ghararum au- 
tem tfuinque dentibus slyli - s« stigmatiformibus est lerminatum? 

*J Cfr. Huttroih. 1. c. Tab. V. 

Charas altius locaveriinus , non est quod repudiemus. 
Nonne et eas inferioruni plantarum formationes in per- 
fectioribus iteratas habere possumus? 

§. 59. 

Sunt fortasse, quibus Charae hunc locum obtinere 
posse non videantur, cum organis prioribus in ordinibns 
Filicum, Lycopodeacearum et Equisetacearum obviis 
v« c. vasibus perfectioribus careant; sed id tantum in 
memoriam revocemus, quod jam supra monui, naturam 
series suas non aliam super aUa posuisse , sed potius 
a centro quodam eas omnibus diversis in viis perficere, 
ita ut in seriebus generaliter perfectioribus saepe iterum 
a formis incipiat , quae singulae ad perfectiores seriei 
imperfectioris pertineant. Qua ratione Charas medium 
esse statuens illam earum locationem non amplius inep— 
tam dicas, cum et Monocotyledonearum classis inter im- 
perfectiores formas oflerat plantas, quae non minus va- 
sibus spralibus careant. Hujusmodi sunt genera Zo- 
sterac et Lcmnae] et genera Callitrichcs , Potamogeti*\ 



*) Falso, ut mihi videlur, hoc vcrbum a irorecfioyehccv , ovoq 
ducitur, quia omnes plantae, quibus hoc nomen, non ad aquam, sed 
in ipsa aqua nascuntur. INonne aptius composilum haberi potest e 
iTGTetfios etAdjectivoverbali ysrcV Csicuti v&poyeTOv, ctTOi/oysTOV etcO, 
cum hoc adjectivum id ipsum significet, quod oriu*. oriundus et nomen 
sic plantae magis respondeat? Tum vero penultima corripitur, Ge- 
nitivus formatur in / et Pluralis in a. ISon opponatur, jam apud 
majores rei herbariac scriptores vocem illa formatione obviam esse. 
Primum Dioxcorideti huic plantae noinen illud indidit, et quam saepe 
illum linguae graecac non satis peritum aut vocibus ab antiquis scrip- 
toribus jam usitatis, falso usum esse seu novas non bene a vocibus 
primitivis duxisse, jam Clar. Sprengvliu* in Hitloria sua rei herbariar. 
monstravit. 

ZannicheWae , Myriophylli et Ruppiae pauca solitaria 
vel tenuissima habent vasa spiralia *) , ita ut. liudol- 
phi .**) ipsa Poiamogeta, Ccraiqphylla et Myriophyllfr 
plantis aspiralibus adscripserit. 



■ j* 



E P I L G U S. 

§. 60. 

Simili ratione , qua adhuc transitus atque analogias 
inter Cryptogamarum ordines exposui, etiam de Pha~ 
nerogamaruin ordinibus disseri posset, et profecto Opus 
foret tam jucundum quam u^e, si quis totum regnum 
vegetabile hoc modo comparative disquireret quoniam 
trahsitus analogiasque omnium partium plantarum, tum 
externae cum internae earum strticturae indagando , 
haud dubio certa aperiantur fundaihehta, quibus «ystema 
naturae conforme niti possit. Siquidem transitus et 
analogias hic tantum delineatas aliquantum diligenter 
conferamus, observatio nos fugere non potest, quamque 
seriem , quo teneat superiorem evolutionis locum , eo 
plures offerre transitus evidentioresque analogias cum per- 
feclioribus plantarum formis. Simul autem, afHnitatem 
plantarunr mox illiuis 1 mox alterius organi conformatione 
patere, animadvertimus. Inde sequitur, minime natu- 
rae evolutioni accomodatum fieri, si, sicuti hactenus fac-' 
tum est, regnura vegetabile in classes, ordines etc. dis- 
iribuenles in iisdem plantarum organis discrimina et 
similitudines quaeramus, et hac ratione nunquam syste- 



*) Lml , Grundlehren der Anatomie und Physiologie der Pflan- 
zen p. 65. 

k ) liudolphi Anatomie der Pflanzen p. 193. 

ma naturae congruum componi posse. Omnes charac- 
teres , quos hucusque rei herbariae scriptores ad classi- 
ficandum sumebant, plurimas admittunt exceptiones, qua- 
les vidimus v. c. in vegetabilibus distribuendis secun- 
dum cotyiedones, qua distributione plantis Acotyledo- 
neis adnumerantur, quae cotyledonibus germinent, dum 
in imperfectissimis Monocotyledonearum hic germinandi 
modus vix aut omnino non reperiatur. Nullum igitur 
nostrorum systematum naturalium, quae dicunt, merito 
naturae conforme dici potest, et solum illud systema 
hoc nomine dignum foret, quod variis distribuendi 
rationibus multifariis modificationibus in diversis natu- 
rae formationum seriebua obviis responderet. Cujus- 
modi vero flivisionem spectantibus nulla conditione or— 
gana] tantum externa sumeada sunt, sed simul et interno- 
rum ratio habenda. est; quoniam natura modo his modo 
illis transitus atque analogias manifestat. Tum demum 
nobis systema naturae seriebus accommodandi data erit 
facultas, cum perpetuam operam daturi sumus, ut om- 
nia transituum momenta recludamus et hoc modo afli- 
nitates naturales in lucem proferamus. 

Quamquam hujusmodi verum systema naturale sum- 
mi est raomenti et in dies raagis desideratur, tamen 
hinc non sequitur, systemata, quae adsunt, vana esse 
ac repudianda. Prorsus necessarius est index, quo duce 
facilior nobis fiat conspectus tot formationum naturae 
vegetantis. Ut vero ille index est simplicissimus, ita 
conspectus est facillimus. Quare systema a Celeb. Viro 
Jussieuo compositum, ab aliis vero rei herbariae scrip- 
toribus inprimis a Clar. V. V. Decandollio , R. Brow- 
nio etc. auctum, ad plantas ordinandas et definiendas 
valde idoneum ideoque commendandnm. Sed ut schema 
siraplicissimum semper adhuc maxirae laudandum est 
systema sexuale Sttinmi Rev. V. Linnaei, quod et om- 

nibus temporibus usitabitur, etsi aliquando systema illud 
naturali plantarum evolutioni congruum in lucem pro- 
latum fuerit, cum vel simplicitate vel breyitate inter 
alia excellat , et hac ipsa causa praesertim tironibus ma- 
ximo usiii sit, quia facilem iis praebet conspectum, 
et certam plantas cognoscendi et distinguendi ostendit 
rationem. Mihi enim persuasum est, ei tantum usui esse 
studium naturalis syslematis, qui antea facili quodam 
schemate duce non paucas cognoverit formas e diversis 
familiis; nam ut systema naturale intelligamus , naturae 
ipsius cognitione jam ad certum gradum progressi simus, 
necesse est. 

